title: Vec C-37/14: Žaloba podaná 24. januára 2014 – Európska komisia/Francúzska republika

text:
               7.4.2014

               SK

               Úradný vestník Európskej únie

               C 102/18

         Žaloba podaná 24. januára 2014 – Európska komisia/Francúzska republika
   (Vec C-37/14)
   2014/C 102/25
   Jazyk konania: francúzština

      Účastníci konania

      Žalobkyňa: Európska komisia (v zastúpení: J.-F. Brakeland a B. Stromsky, splnomocnení zástupcovia)

      Žalovaná: Francúzska republika

      Návrhy žalobkyne

               —

               konštatovať, že Francúzska republika si tým, že v stanovenej lehote neprijala všetky potrebné opatrenia na vymáhanie štátnej pomoci, ktorá bola vyhlásená za nezákonnú a nezlučiteľnú s vnútorným trhom na základe článku 1 rozhodnutia Komisie 2009/402/ES z 28. januára 2009 o plánoch kampane v odvetví ovocia a zeleniny, ktoré zaviedlo Francúzsko (1), od jej príjemcov, a v stanovenej lehote Komisii neoznámila opatrenia, ktoré prijala na dosiahnutie súladu s týmto rozhodnutím, nesplnila svoje povinnosti, ktoré jej vyplývajú z článku 288 štvrtého odseku ZFEÚ a článkov 2, 3 a 4 uvedeného rozhodnutia,

               —

               zaviazať Francúzsku republiku na náhradu trov konania.

      Žalobné dôvody a hlavné tvrdenia

   Lehota stanovená v rozhodnutí pre vymáhanie štátnej pomoci, ktorá bola vyhlásená za protiprávnu uplynula bez vymoženia tejto pomoci v celom rozsahu.
   V deň podania tejto žaloby žalovaná ešte neprijala potrebné opatrenia na vymáhanie pomoci poskytnutej prijímajúcim podnikom, ani Komisii neoznámila všetky požadované informácie.

      (1)  Ú. v. EÚ L 127, s. 11.


title: Vec C-671/15: Návrh na začatie prejudiciálneho konania, ktorý podal Cour de cassation (Francúzsko) 14. decembra 2015 – Président de l’Autorité de la concurrence/Association des producteurs vendeurs d’endives (APVE), Association Comité économique régional agricole fruits et légumes de Bretagne (Cerafel), Société Fraileg, Société Prim’Santerre, Union des endiviers, Société Soleil du Nord, Comité économique fruits et légumes du Nord de la France (Celfnord), Association des producteurs d’endives de France (APEF), Section nationale de l’endive (SNE), Fédération du commerce de l’endive (FCE), Société France endives, Société Cambrésis Artois-Picardie endives (CAP'Endives), Société Marché de Phalempin, Société Primacoop, Société Coopérative agricole du marais audomarois (Sipema), Société Valois-Fruits, Société Groupe Perle du Nord, Ministre de l’économie, de l’industrie et du numérique

text:
               7.3.2016

               SK

               Úradný vestník Európskej únie

               C 90/7

         Návrh na začatie prejudiciálneho konania, ktorý podal Cour de cassation (Francúzsko) 14. decembra 2015 – Président de l’Autorité de la concurrence/Association des producteurs vendeurs d’endives (APVE), Association Comité économique régional agricole fruits et légumes de Bretagne (Cerafel), Société Fraileg, Société Prim’Santerre, Union des endiviers, Société Soleil du Nord, Comité économique fruits et légumes du Nord de la France (Celfnord), Association des producteurs d’endives de France (APEF), Section nationale de l’endive (SNE), Fédération du commerce de l’endive (FCE), Société France endives, Société Cambrésis Artois-Picardie endives (CAP'Endives), Société Marché de Phalempin, Société Primacoop, Société Coopérative agricole du marais audomarois (Sipema), Société Valois-Fruits, Société Groupe Perle du Nord, Ministre de l’économie, de l’industrie et du numérique
   (Vec C-671/15)
   (2016/C 090/10)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour de cassation

      Účastníci konania pred vnútroštátnym súdom

      Navrhovateľ v konaní o kasačnom opravnom prostriedku: Président de l’Autorité de la concurrence

      Odporcovia v konaní o kasačnom opravnom prostriedku: Association des producteurs vendeurs d’endives (APVE), Association Comité économique régional agricole fruits et légumes de Bretagne (Cerafel), Société Fraileg, Société Prim’Santerre, Union des endiviers, Société Soleil du Nord, Comité économique fruits et légumes du Nord de la France (Celfnord), Association des producteurs d’endives de France (APEF), Section nationale de l’endive (SNE), Fédération du commerce de l’endive (FCE), Société France endives, Société Cambrésis Artois-Picardie endives (CAP'Endives), Société Marché de Phalempin, Société Primacoop, Société Coopérative agricole du marais audomarois (Sipema), Société Valois-Fruits, Société Groupe Perle du Nord, Ministre de l’économie, de l’industrie et du numérique

      Prejudiciálne otázky

               1.

               Môžu dohody, rozhodnutia alebo postupy organizácií výrobcov, združení organizácií výrobcov a obchodných organizácií, ktoré by sa mohli považovať za protisúťažné z hľadiska článku 101 ZFEÚ, vybočovať z pôsobnosti zákazu stanoveného týmto článkom len preto, lebo by mohli súvisieť s úlohami zverenými týmto organizáciám v rámci spoločnej organizácie trhu, a to aj napriek tomu, že nespadajú pod žiadnu zo všeobecných výnimiek postupne stanovených v článku 2 nariadenia (EHS) č. 26 zo 4. apríla 1962 (1) a nariadenia (ES) č. 1184/2006 z 24. júla 2006 (2) a v článku 176 nariadenia (ES) č. 1234/2007 z 22. októbra 2007 (3)?

               2.

               V prípade kladnej odpovede na prvú otázku, majú sa článok 11 ods. 1 nariadenia (ES) č. 2200/1996 (4), článok 3 ods. 1 nariadenia (ES) č. 1182/2007 (5) a článok 122 prvý odsek nariadenia (ES) č. 1234/2007, ktoré medzi cieľmi určenými pre organizácie výrobcov a združenia týchto organizácií stanovujú cieľ týkajúci sa stabilizácie výrobných cien a cieľ týkajúci sa prispôsobenia výroby dopytu, najmä z hľadiska množstva, vykladať v tom zmysle, že postupy spočívajúce v spoločnom určovaní minimálnej ceny, zosúladení týkajúcom sa množstiev uvedených na trh alebo výmene strategických informácií, ktoré uplatňujú tieto organizácie alebo združenia týchto organizácií, vybočujú z pôsobnosti zákazu protisúťažných kartelov, pokiaľ smerujú k dosiahnutiu týchto cieľov?

      (1)  Nariadenie Rady (EHS) č. 26 zo 4. apríla 1962 uplatňujúce určité pravidlá hospodárskej súťaže vo výrobe a obchode s poľnohospodárskymi produktmi.

      (2)  Nariadenie Rady (ES) č. 1184/2006 z 24. júla 2006 , ktorým sa uplatňujú určité pravidlá hospodárskej súťaže na produkciu poľnohospodárskych výrobkov a obchodovanie s nimi (Ú. v. EÚ L 214, s. 7).

      (3)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (Ú. v. EÚ L 299, s. 1).

      (4)  Nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (Ú. v. EÚ L 297, s. 1; Mim. vyd. 03/020, s. 55).

      (5)  Nariadenie Rady (ES) č. 1182/2007 z 26. septembra 2007 , ktorým sa stanovujú osobitné pravidlá pre sektor ovocia a zeleniny a menia a dopĺňajú smernice 2001/112/ES a 2001/113/ES a nariadenia (EHS) č. 827/68, (ES) č. 2200/96, (ES) č. 2201/96, (ES) č. 2826/2000, (ES) č. 1782/2003 a (ES) č. 318/2006 a zrušuje nariadenie (ES) č. 2202/96 (Ú. v. EÚ L 273, s. 1).


title: Vec T-651/13: Žaloba podaná 12. decembra 2013 — Time/ÚHVT (InStyle)

text:
               1.3.2014

               SK

               Úradný vestník Európskej únie

               C 61/10

         Žaloba podaná 12. decembra 2013 — Time/ÚHVT (InStyle)
   (Vec T-651/13)
   2014/C 61/17
   Jazyk konania: angličtina

      Účastníci konania

      Žalobca: Time Inc. (New York, Spojené štáty) (v zastúpení: D. Cañadas Arcas, lawyer)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobca navrhuje, aby Všeobecný súd:

               —

               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 20. septembra 2013 vo veci R 827/2013-2,

               —

               zaviazal žalovaného na náhradu trov konania vrátane trov konania pred odvolacím senátom ÚHVT.

      Dôvody a hlavné tvrdenia

      Prihlasovaná ochranná známka Spoločenstva: obrazová ochranná známka pre tovary a služby zaradené do tried 9, 16 a 41 — prihláška ochrannej známky Spoločenstva č. 11264223.

      Rozhodnutie prieskumového pracovníka: čiastočné zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c) a článku 7 ods. 2 nariadenia o ochrannej známke Spoločenstva.


title: Vec C-547/08: Žaloba podaná 9. decembra 2008 – Komisia Európskych spoločenstiev/Švédske kráľovstvo

text:
               7.2.2009

               SK

               Úradný vestník Európskej únie

               C 32/23

         Žaloba podaná 9. decembra 2008 – Komisia Európskych spoločenstiev/Švédske kráľovstvo
   (Vec C-547/08)
   (2009/C 32/40)
   Jazyk konania: švédčina
   Účastníci konania

      Žalobkyňa: Komisia Európskych spoločenstiev (v zastúpení: P. Dejmek a M. Sundén, splnomocnení zástupcovia)

      Žalovaný: Švédske kráľovstvo
   Návrhy žalobkyne

               —

               určiť, že Švédske kráľovstvo tým, že neprijalo zákony, ostatné právne predpisy alebo správne opatrenia na dosiahnutie súladu so smernicou Komisie 2006/70/ES z 1. augusta 2006 (1), ktorou sa ustanovujú vykonávacie opatrenia smernice Európskeho parlamentu a Rady 2005/60/ES, pokiaľ ide o vymedzenie pojmu politicky exponovaná osoba, a technické kritériá postupov zjednodušenej povinnej starostlivosti vo vzťahu ku klientovi a výnimky na základe finančnej činnosti vykonávanej príležitostne alebo vo veľmi obmedzenom rozsahu, alebo ich neoznámilo Komisii, nesplnilo svoje povinnosti podľa uvedenej smernice,

               —

               zaviazať Švédske kráľovstvo na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 15. decembra 2007.

      (1)  Ú. v. EÚ L 214, s. 29.


title: Vec T-531/15: Žaloba podaná 11. septembra 2015 – Coveris Rigid (Auneau) France/Komisia

text:
               7.12.2015

               SK

               Úradný vestník Európskej únie

               C 406/34

         Žaloba podaná 11. septembra 2015 – Coveris Rigid (Auneau) France/Komisia
   (Vec T-531/15)
   (2015/C 406/34)
   Jazyk konania: angličtina

      Účastníci konania

      Žalobkyňa: Coveris Rigid (Auneau) France (Auneau, Francúzsko) (v zastúpení: H. Meyer-Lindemann, C. Graf York von Wartenburg a L. Titze, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil článok 1 ods. 5 rozhodnutia Komisie C(2015) 4336 final z 24. júna 2015 vo veci AT.39563 – Potravinové obaly pre maloobchodný predaj v rozsahu, v akom sa v ňom konštatuje, že žalobkyňa porušila článok 101 ZFEÚ tým, že sa v období uvedenom v článku 1 ods. 5 písm. d) rozhodnutia Komisie zúčastnila na jedinom a pokračujúcom porušení, ktoré pozostávalo z niekoľkých samostatných porušení v sektore penových tácok používaných ako potravinové obaly pre maloobchodný predaj, a ktoré sa vzťahuje na územie Francúzska, a

               —

               zrušil článok 2 ods. 5 rozhodnutia Komisie C(2015) 4336 final z 24. júna 2015 vo veci AT.39563 – Potravinové obaly pre maloobchodný predaj v rozsahu, v akom sa ním žalobkyni ukladá pokuta 4 7 56  000 eur, a

               —

               uložil Komisii povinnosť nahradiť trovy konania.

      Dôvody a hlavné tvrdenia

   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod založený na tvrdení, že Komisia nesprávne uplatnila zásadu osobnej zodpovednosti tým, že považovala spoločnosť Coveris za zodpovednú za údajnú účasť na jedinom a pokračujúcom porušení v sektore penových tácok používaných ako potravinové obaly pre maloobchodný predaj vo Francúzsku. Výnimočné okolnosti veci zaručovali uplatnenie holistického prístupu v súvislosti s dvoma časťami manažérskeho odkúpenia spoločnosti ONO Packaging, alebo alternatívne uplatnenie zásady hospodárskej kontinuity v súvislosti s časťou transakcie týkajúcou sa prevodu aktív. Na základe toho nemohla byť vyvodená zodpovednosť voči Coveris za uvedené porušenie.

               2.

               Druhý žalobný dôvod založený na tvrdení, že Komisia porušila zásadu rovnosti zaobchádzania tým, že rozlišovala medzi časťou manažérskeho odkúpenia spoločnosti ONO Packaging týkajúcou sa prevodu aktív a časťou manažérskeho odkúpenia spoločnosti ONO Packaging týkajúcou sa prevodu podielov, a že následne rozdelila zodpovednosť medzi právne subjekty (t. j. Coveris a ONO Packaging Portugal SA) patriace k samostatným podnikom v rámci vyvodzovania zodpovednosti za údajné porušenia, ktorých sa mal dopustiť jeden a ten istý podnik, ktorý zostal po manažérskom odkúpení v celosti zachovaný.


title: Vec T-194/06: Žaloba podaná 18. júla 2006 – SNIA/Komisia

text:
               2.9.2006

               SK

               Úradný vestník Európskej únie

               C 212/43

         Žaloba podaná 18. júla 2006 – SNIA/Komisia
   (Vec T-194/06)
   (2006/C 212/73)
   Jazyk konania: taliančina
   Účastníci konania

      Žalobca: SNIA S.p.A (v zastúpení: Alberto Santa Maria a Claudi Biscaretti di Rufia, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie Komisie K(2006) 1766, konečné znenie, z 3. mája 2006 vo veci COMP/F/38.620 – Peroxid vodíka a perboritan sodný v rozsahu, v akom ukladá spoločnosti SNIA S.p.A. spoločne a solidárne so spoločnosťou Caffaro S.r.l. peňažnú pokutu vo výške 1 078 000 eur,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Napadnuté rozhodnutie je rovnaké ako vo veci T-185/06 L'air Liquide/Komisia.
   Komisia v tomto rozhodnutí tvrdí, že spoločnosť Industrie Chimiche Caffaro S.p.A (ICC) bola v rozhodujúcom období z hľadiska konania závislá nielen od spoločnosti Caffaro S.p.A., spoločnosti kótovanej na talianskej burze a vykonávajúcej 100 %-nú kontrolu nad spoločnosťou ICC, ale aj od žalobcu, majoritného akcionára spoločnosti Caffaro S.p.A., ktorý je držiteľom 53 % až 59 % akcií. Na základe tohto nepriameho prepojenia je žalobca považovaný za výlučne zodpovedného za porušenie, z ktorého Komisia obviňuje spoločnosť Caffaro S.r.l.
   Na podporu svojich tvrdení žalobca uvádza, že:

               —

               Komisia nepreukázala vzťah závislosti medzi spoločnosťami SNIA a ICC počas sporného obdobia. Komisia rovnako nepreukázala existenciu takéhoto vzťahu počas toho istého obdobia medzi spoločnosťou Caffaro S.p.A. a spoločnosťou ICC,

               —

               vzhľadom na dôležitosť fúzie medzi spoločnosťou Caffaro S.p.A. a spoločnosťou SNIA na účely určenia rozhodujúceho vplyvu spoločnosti SNIA, nevzala Komisia do úvahy skutočnosť, že fúzia zlúčením spoločnosti Caffaro S.p.A. so spoločnosťou SNIA S.p.A. (ako zmena mena spoločnosti z ICC na Caffaro S.p.A.) nastala v roku 2000, čo je rok po stiahnutí sa z trhu s bieliacimi prípravkami, a že Komisia, ako už bolo uvedené, v žiadnom prípade nepreukázala rozhodujúci vplyv spoločnosti Caffaro S.p.A. na spoločnosť ICC,

               —

               výlučne zodpovedná za údajné porušenie je spoločnosť ICC (teraz Caffaro S.r.l.), ktorá okrem toho nezanikla ako právnická osoba, ale iba zmenila svoje meno. Okrem toho aj za predpokladu, že spoločnosť Caffaro S.p.A. bola zodpovedná za údajné porušenie, jej právnym nástupcom je spoločnosť Caffaro S.r.l. a nie spoločnosť SNIA.


title: Vec T-347/09: Žaloba podaná 31. augusta 2009 — Nemecko/Komisia

text:
               7.11.2009

               SK

               Úradný vestník Európskej únie

               C 267/75

         Žaloba podaná 31. augusta 2009 — Nemecko/Komisia
   (Vec T-347/09)
   2009/C 267/135
   Jazyk konania: nemčina

      Účastníci konania

      Žalobkyňa: Spolková republika Nemecko (v zastúpení: M. Lumma a B. Klein)

      Žalovaná: Komisia Európskych spoločenstiev

      Návrhy žalobkyne

               —

               zrušiť rozhodnutie Komisie SG-Greffe (2009) D/3985 vydané v konaní o štátnej pomoci č. NN 8/2009 z 2. júla 2009 v rozsahu, v akom sú v ňom oznámené opatrenia označované za štátnu pomoc v zmysle skutkovej podstaty článku 87 ods. 1 ES,

               —

               zaviazať žalovanú na náhradu trov konania.

      Žalobné dôvody a hlavné tvrdenia

   Žalobkyňa napadá rozhodnutie Komisie K(2009) 5080 v konečnom znení z 2. júla 2009, ktoré sa týka pomoci pozostávajúcej jednak z bezplatného prevodu území národného prírodného bohatstva vo vlastníctve spolkovej republiky a jednak z podporovania projektov ochrany prírody (štátna pomoc NN 8/2009 — Nemecko — územia ochrany prírody). Komisia v tomto rozhodnutí zastáva názor, že oznámená pomoc je podľa článku 86 ods. 2 ES v súlade so spoločným trhom. Žalobkyňa napáda uvedené rozhodnutie v rozsahu, v akom sú v ňom oznámené opatrenia označované za štátnu pomoc v zmysle článku 87 ods. 1 ES.
   Žalobkyňa na odôvodnenie svojej žaloby uvádza, že žalovaná z viacerých hľadísk nesprávne uplatnila článok 87 ods. 1 ES. V tomto zmysle najmä uvádza, že žalovaná nesprávne kvalifikovala organizáciu na ochranu prírody ako podnik a nevykonala predpísané celkové posúdenie oznámených opatrení. Príslušné organizácie na ochranu prírody nie sú navyše zvýhodnené spôsobom relevantným pre hľadiská pomoci. Žalobkyňa ďalej vytýka, že bolo nesprávne použité štvrté kritérium uvedené v rozsudku Súdneho dvora z 24. júla 2003 vo veci C-280/00, Altmark Trans a Regierungspräsidium Magdeburg, Zb. s. I-7747.
   Alternatívne uplatňuje porušenie povinnosti uviesť odôvodnenie uvedené v článku 253 ES.


title: Vec F-141/15: Žaloba podaná 23. marca 2016 – ZZ/Komisia

text:
               13.6.2016

               SK

               Úradný vestník Európskej únie

               C 211/66

      Žaloba podaná 23. marca 2016 – ZZ/Komisia
      (Vec F-141/15)
      (2016/C 211/81)
      Jazyk konania: francúzština

         Účastníci konania

         Žalobca: ZZ (v zastúpení: J.-N. Louis a N. de Montigny, advokáti)

         Žalovaná: Komisia

         Predmet a opis sporu

      Zrušenie rozhodnutia Komisie, ktorým sa žalobcovi zamieta spätné vyplatenie súm zrazených z jeho odmeny na základe článku 24 ods. 4 prílohy IX služobného poriadku

         Návrhy žalobcu

                  —

                  zrušiť rozhodnutie Komisie z 13. marca 2015, ktorým sa žalobcovi zamieta spätné vyplatenie súm zrazených z jeho odmeny podľa rozhodnutia zo 14. decembra 2006,

                  —

                  zaviazať Komisiu na vrátenie uvedených súm zvýšených o zložené úroky v sadzbe stanovenej v článku 12 prílohy XII služobného poriadku,

                  —

                  zaviazať Komisiu na náhradu trov konania.


title: Vec T-610/11: Žaloba podaná 2. decembra 2011 — Wagon Automotive Nagold/Komisia

text:
               4.2.2012

               SK

               Úradný vestník Európskej únie

               C 32/33

         Žaloba podaná 2. decembra 2011 — Wagon Automotive Nagold/Komisia
   (Vec T-610/11)
   2012/C 32/68
   Jazyk konania: nemčina

      Účastníci konania

      Žalobkyňa: Wagon Automotive Nagold GmbH (Nagold, Nemecko) (v zastúpení: T. Hackemann a H. Horstkotte, Rechtsanwälte)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Európskej komisie z 26. januára 2011 K(2011) 275 v konaní o štátnej pomoci Nemecka C 7/2010 (ex CP 250/2009 a NN 5/2010) „zákon o dani z príjmu právnických osôb (KStG), schéma o prevode daňových strát (Sanierungsklausel)“,

               —

               uložil žalovanej náhradu trov konania.

      Dôvody a hlavné tvrdenia

   Na podporu svojej žaloby uvádza žalobkyňa v podstate tieto žalobné dôvody:

               1.

               Porušenie článku 107 ods. 1 ZFEÚ: Odpočet straty nie je pomocou poskytnutou zo štátnych prostriedkov
               Žalobkyňa v tejto súvislosti uvádza, že ustanovenie § 8c ods. 1 nemeckého zákona o dani z príjmov právnických osôb (ďalej len „KStG“) porušuje objektívnu zásadu čistého zisku a zásadu platobnej schopnosti a že cieľom tohto ustanovenia o schéme o prevode daňových strát je len zabrániť protiústavnému zásahu do majetku zdaniteľnej osoby v prípadoch, ktoré patria do oblasti pôsobnosti tohto ustanovenia. Z tohto dôvodu nie je podľa názoru žalobkyne naplnená skutková podstata štátnej pomoci podľa práva Únie.

               2.

               Porušenie článku 107 ods. 1 ZFEÚ: Chýbajúca selektivita, pretože nejde o výnimku z príslušného referenčného systému
               Žalobkyňa v tejto súvislosti uvádza, že príslušný referenčný systém je všeobecnou právnou úpravou týkajúcou sa odpočtu strát právnických osôb (§ 10d nemeckého zákona o dani z príjmov v spojení s § 8 ods. 1 KStG a § 10a nemeckého zákona o dani z podnikania) a že ustanovenie § 8c KStG je len výnimkou z tohto príslušného referenčného systému, ktorý je zase obmedzený okrem iného schémou o prevode daňových strát.

               3.

               Porušenie článku 107 ods. 1 ZFEÚ: Chýbajúca selektivita z dôvodu nerozlišovania medzi hospodárskymi subjektmi, ktoré sa vzhľadom na sledovaný cieľ nachádzajú v porovnateľnej faktickej a právnej situácii
               Žalobkyňa v tejto súvislosti okrem iného uvádza, že schéma o prevode daňových strát je na prospech každému zdaniteľnému podniku a že nezvýhodňuje ani určité odvetvia, resp. oblasti činnosti, ani podniky určitej veľkosti.

               4.

               Porušenie článku 107 ods. 1 ZFEÚ: Chýbajúca selektivita z dôvodu odôvodnenia na základe povahy, resp. vnútornej štruktúry daňového systému
               Žalobkyňa v tejto súvislosti uvádza, že schéma o prevode daňových strát sa zakladá na dôvodoch týkajúcich sa systematiky daňového systému, ktoré sú v súlade s ústavnoprávnymi zásadami, ako je zdanenie podľa výkonnosti, zamedzenie nadmerného zdanenia a dodržovanie zásady proporcionality.

               5.

               Porušenie článku 107 ods. 1 ZFEÚ: Zjavne nesprávne posúdenie v dôsledku nedostatočného posúdenia stavu nemeckého daňového práva
               Žalobkyňa v tejto súvislosti uvádza, že Komisia nezohľadňuje nemecké daňové právne predpisy týkajúce sa odpočtu strát.

               6.

               Uplatnenie zásady ochrany legitímnej dôvery práva Únie
               Žalobkyňa v tejto súvislosti okrem iného uvádza, že Komisia sa prvýkrát zaoberala daňovými výhodami pri reštrukturalizácii v prípade nadobudnutia podielov v súvislosti s odpočtami strát v rámci formálneho prieskumného konania a že pritom ide o neobvyklý postup, pretože možná povaha štátnej pomoci môže byť daná len na základe právneho zjednodušenia právnej úpravy, ktorá je nesporne v súlade s ustanoveniami o štátnej pomoci (§ 8 ods. 4 KStG). Relevantnosť tohto zjednodušenia zákona z hľadiska právnej úpravy štátnej pomoci nebola zrejmá ani nemeckému zákonodarcovi, ani podnikom, ktoré využili odborné poradenstvo.


title: Vec C-424/05 P: Rozsudok Súdneho dvora (tretia komora) z  21. júna 2007 – Komisia Európskych spoločenstiev/Sonja Hosman-Chevalier (Odvolanie — Odmena — Príspevok na expatriáciu — Podmienka stanovená v článku 4 ods. 1 písm. a) prílohy VII služobného poriadku — Pojem práca vykonávaná pre iný štát )

text:
               4.8.2007

               SK

               Úradný vestník Európskej únie

               C 183/7

         Rozsudok Súdneho dvora (tretia komora) z 21. júna 2007 – Komisia Európskych spoločenstiev/Sonja Hosman-Chevalier
   (Vec C-424/05 P) (1)

   (Odvolanie - Odmena - Príspevok na expatriáciu - Podmienka stanovená v článku 4 ods. 1 písm. a) prílohy VII služobného poriadku - Pojem „práca vykonávaná pre iný štát“)
   (2007/C 183/12)
   Jazyk konania: francúzština
   Účastníci konania

      Odvolateľka: Komisia Európskych spoločenstiev (v zastúpení: H. Kraemer a M. Velardo, splnomocnení zástupcovia)

      Ďalší účastník konania: Sonja Hosman-Chevalier (v zastúpení: J.-R. García-Gallardo Gil-Fournier, A. Sayagués Torres a D. Dominguez Pérez, advokáti)
   Predmet veci
   Odvolanie podané proti rozsudku Súdu prvého stupňa (prvá komora) z 13. septembra 2005, Hosman-Chevalier/Komisia (T-72/04), ktorým Súd prvého stupňa zrušil rozhodnutia Komisie týkajúce sa zamietnutia nároku na príspevok na expatriáciu a na príspevok na usídlenie
   Výrok rozsudku

               1.

               Odvolanie sa zamieta.

               2.

               Komisia Európskych Spoločenstiev je povinná nahradiť trovy konania.

      (1)  Ú. v. EÚ C 10, 14.1.2006.


title: Vec C-201/07: Návrh na začatie prejudiciálneho konania, ktorý podal Corte suprema di cassazione (Taliansko) 13. apríla 2007 – Alfonso Luigi Marra/Clemente Antonio

text:
               9.6.2007

               SK

               Úradný vestník Európskej únie

               C 129/13

         Návrh na začatie prejudiciálneho konania, ktorý podal Corte suprema di cassazione (Taliansko) 13. apríla 2007 – Alfonso Luigi Marra/Clemente Antonio
   (Vec C-201/07)
   (2007/C 129/23)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte suprema di cassazione
   Účastníci konania pred vnútroštátnym súdom

      Odvolateľ: Alfonso Luigi Marra

      Odporca: Clemente Antonio
   Prejudiciálne otázky
   Prejudiciálne otázky sú rovnaké ako vo veci C-200/07.


title: Vec C-422/09: Návrh na začatie prejudiciálneho konania, ktorý podal Symvoulio tis Epikrateias (Grécko) 28. októbra 2009 — Vasiliki Stylianou Vandorou/Ypourgos Ethnikis Paideias kai Thriskevmaton (Ministerstvo školstva a vierovyznania)

text:
               30.1.2010

               SK

               Úradný vestník Európskej únie

               C 24/20

         Návrh na začatie prejudiciálneho konania, ktorý podal Symvoulio tis Epikrateias (Grécko) 28. októbra 2009 — Vasiliki Stylianou Vandorou/Ypourgos Ethnikis Paideias kai Thriskevmaton (Ministerstvo školstva a vierovyznania)
   (Vec C-422/09)
   2010/C 24/35
   Jazyk konania: gréčtina

      Vnútroštátny súd, ktorý podal návrh na začatie prejudiciálneho konania

   Symvoulio tis Epikrateias

      Účastníci konania pred vnútroštátnym súdom

      Žalobkyňa: Vasiliki Stylianou Vandorou

      Žalovaný: Ypourgos Ethnikis Paideias kai Thriskevmaton (Ministerstvo školstva a vierovyznania)

      Prejudiciálna otázka

   Má sa pod pojmom „odborná prax“ v zmysle článku 4 ods. 1 písm. b) smernice 89/48/EHS o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES L 19; Mim. vyd. 05/001, s. 337) v znení účinnom po jeho zmene a doplnení článkom 1 ods. 3 smernice 2001/19/ES (Ú. v. ES L 206; Mim. vyd. 05/004, s. 138) pred jej zrušením článkom 62 smernice 2005/38/ES (Ú. v. EÚ L 255), ktorú zohľadňuje vnútroštátny orgán príslušný na posúdenie toho, či vedomosti dotknutej osoby, ktoré nadobudla počas tejto praxe sú také, že úplne alebo čiastočne zahŕňajú podstatné odlišnosti medzi predmetmi, ktoré dotknutá osoba absolvovala v rámci vzdelávania a prípravy v členskom štáte pôvodu a predmetmi pokrytými príslušným diplomom požadovaným v hostiteľskom členskom štáte, rozumieť aj prax, ktorá má nasledovné kumulatívne vlastnosti: a) dotknutá osoba ju nadobudla po získaní diplomu, ktorý jej umožňuje začať vykonávať určité regulované povolanie v členskom štáte pôvodu; b) nadobudla ju vykonávaním odbornej činnosti v hostiteľskom členskom štáte, ktorá aj keď sa nezhoduje s regulovaným povolaním, na ktoré sa vzťahuje žiadosť na výkon povolania v hostiteľskom členskom štáte podaná dotknutou osobou podľa smernice 89/48/EHS (ktorá okrem iného nemôže v hostiteľskom členskom štáte pred vyhovením predmetnej žiadosti legitímne vykonávať toto povolanie), je podľa meritórneho posúdenia vykonaného vnútroštátnym orgánom príslušným rozhodnúť o žiadosti odbornou činnosťou, ktorá je zrejme s týmto regulovaným povolaním spojená; a c) podľa meritórneho posúdenia tohto vnútroštátneho orgánu sa vďaka uvedenej spojitosti považuje za prax, ktorá môže aspoň čiastočne pokryť podstatné odlišnosti medzi predmetmi, ktoré dotknutá osoba absolvovala v rámci vzdelávania a prípravy v členskom štáte pôvodu a predmetmi pokrytými príslušným diplomom hostiteľského členského štátu?


title: Vec T-35/07: Žaloba podaná 12. februára 2007 – Leche Celta/ÚHVT – Celia (Celia)

text:
               14.4.2007

               SK

               Úradný vestník Európskej únie

               C 82/43

         Žaloba podaná 12. februára 2007 – Leche Celta/ÚHVT – Celia (Celia)
   (Vec T-35/07)
   (2007/C 82/93)
   Jazyk žaloby: španielčina
   Účastníci konania

      Žalobkyňa: Leche Celta, S.L. (Puentedeume, La Coruña, Španielsko) (v zastúpení: J. A. Calderón Chavero, T. Villate Consonni a A. Yañez Manglano, advokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Celia, SA
   Návrhy žalobkyne

               —

               zrušiť rozhodnutie prvého odvolacieho senátu z 5. decembra 2006 vo veci R-294/2006-4,

               —

               na to nadväzujúc zrušiť rozhodnutie z 21. decembra 2005 v konaní B657132 v rozsahu, v akom zamieta námietku podanú žalobkyňou, a prijať prihlášku napadnutej ochrannej známky v triede 29 pre mlieko, mliečne výrobky, jedlé oleje a tuky,

               —

               v súlade s návrhom žalobkyne nariadiť príslušnému námietkovému oddeleniu ÚHVT, aby zamietla zápis prihlasovanej ochrannej známky pre tieto konkrétne výrobky,

               —

               zaviazať ÚVHT na náhradu trov tohto konania a v prípade, ak bude namietať proti žalobe, a zamietnuť jeho návrhy.

         Žalobné dôvody a hlavné tvrdenia

      Prihlasovateľ ochrannej známky Spoločenstva: Celia, SA.

      Prihlasovaná ochranná známka: obrazová ochranná známka „Celia “pre výrobky a služby tried 16, 29 a 38 (prihláška č. 2.977.221).

      Majiteľ ochrannej známky alebo označenia, ktoré je základom námietky: žalobkyňa.

      Ochranná známka alebo označenie, ktoré je základom námietky: slovné národné ochranné známky „CELTA “pre výrobky triedy 29.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 40/94 (1), keďže medzi spornými ochrannými známkami existuje pravdepodobnosť asociácie a pravdepodobnosť zámeny.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).


title: Vec T-551/15: Uznesenie Všeobecného súdu z 19. apríla 2016 – Portugalsko/Komisia („Žaloba o neplatnosť — EPZF a EPFRV — Lehota na podanie žaloby — Začiatok plynutia — Omeškanie — Neprípustnosť“)

text:
               6.6.2016

               SK

               Úradný vestník Európskej únie

               C 200/24

         Uznesenie Všeobecného súdu z 19. apríla 2016 – Portugalsko/Komisia
   (Vec T-551/15) (1)

   ((„Žaloba o neplatnosť - EPZF a EPFRV - Lehota na podanie žaloby - Začiatok plynutia - Omeškanie - Neprípustnosť“))
   (2016/C 200/34)
   Jazyk konania: portugalčina

      Účastníci konania

      Žalobkyňa: Portugalská republika (v zastúpení: L. Inez Fernandes, M. Figueiredo, P. Estêvão a J. Saraiva de Almeida, splnomocnení zástupcovia)

      Žalovaná: Európska komisia (v zastúpení: P. Guerra e Andrade a J. Guillem Carrau, splnomocnení zástupcovia)

      Predmet veci

   Návrh na zrušenie vykonávacieho rozhodnutia Komisie (EÚ) 2005/1119 z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 182, s. 39), v rozsahu, v akom vylučuje niektoré výdavky vynaložené Portugalskou republikou

      Výrok

               1.

               Žaloba sa zamieta ako neprípustná.

               2.

               Portugalská republika znáša svoje vlastné trovy konania a je povinná nahradiť trovy konania, ktoré vznikli Európskej komisii.

      (1)  Ú. v. EÚ C 389, 23.11.2015.


title: Vec F-78/14: Žaloba podaná 7. augusta 2014 – ZZ a i./ESVČ

text:
               3.11.2014

               SK

               Úradný vestník Európskej únie

               C 388/31

         Žaloba podaná 7. augusta 2014 – ZZ a i./ESVČ
   (Vec F-78/14)
   2014/C 388/39
   Jazyk konania: francúzština

      Účastníci konania

      Žalobcovia: ZZ a i. (v zastúpení: Dario de Abreu Caldas, Micael de Abreu Caldas a Jean-Noël Louis, advokáti)

      Žalovaná: Európska služba pre vonkajšiu činnosť (ESVČ)

      Predmet a opis sporu

   Zrušenie rozhodnutia Európskej služby pre vonkajšiu činnosť (ESVČ) o nepovýšení žalobcov do nasledujúcej platovej triedy pri povyšovaní za rok 2013

      Návrhy žalobcov

               —

               zrušiť rozhodnutia z 9. a 14. októbra 2013, ktoré stanovujú zoznam úradníkov povýšených pri povyšovaní za rok 2013,

               —

               uložiť ESVČ povinnosť nahradiť trovy konania.


title: Vec C-444/11 P: Rozsudok Súdneho dvora (tretia komora) z  11. júla 2013 — Team Relocations NV, Amertranseuro International Holdings Ltd, Trans Euro Ltd, Team Relocation Ltd/Európska komisia [Odvolanie — Hospodárska súťaž — Kartely — Články 81 ES a 53 Dohody o EHP — Trh medzinárodných sťahovacích služieb v Belgicku — Priame a nepriame stanovenie cien, rozdelenie si trhu a manipulácia postupov predkladania ponúk — Jediné a pokračujúce porušenie — Pripísateľnosť — Usmernenia k metóde stanovovania pokút (2006) — Hodnota predaja — Pojem — Podiel — Dodatočná suma — Poľahčujúce okolnosti — Povinnosť odôvodnenia — Pripísateľnosť protiprávneho správania materskej spoločnosti — Nariadenie (ES) č. 1/2003 — Článok 23 ods. 2 — Horná hranica 10 % obratu — Proporcionalita]

text:
               31.8.2013

               SK

               Úradný vestník Európskej únie

               C 252/9

         Rozsudok Súdneho dvora (tretia komora) z 11. júla 2013 — Team Relocations NV, Amertranseuro International Holdings Ltd, Trans Euro Ltd, Team Relocation Ltd/Európska komisia
   (Vec C-444/11 P) (1)

   (Odvolanie - Hospodárska súťaž - Kartely - Články 81 ES a 53 Dohody o EHP - Trh medzinárodných sťahovacích služieb v Belgicku - Priame a nepriame stanovenie cien, rozdelenie si trhu a manipulácia postupov predkladania ponúk - Jediné a pokračujúce porušenie - Pripísateľnosť - Usmernenia k metóde stanovovania pokút (2006) - Hodnota predaja - Pojem - Podiel - Dodatočná suma - Poľahčujúce okolnosti - Povinnosť odôvodnenia - Pripísateľnosť protiprávneho správania materskej spoločnosti - Nariadenie (ES) č. 1/2003 - Článok 23 ods. 2 - Horná hranica 10 % obratu - Proporcionalita)
   2013/C 252/14
   Jazyk konania: angličtina

      Účastníci konania

      Odvolateľky: Team Relocations NV (v zastúpení: H. Gilliams, J. Bocken a L. Gyselen, advocaten), Amertranseuro International Holdings Ltd, Trans Euro Ltd, Team Relocation Ltd

      Ďalší účastník konania: Európska komisia (v zastúpení: A. Bouquet, N. von Lingen a A. Antoniadis, splnomocnení zástupcovia)

      Predmet veci

   Odvolanie proti rozsudku Všeobecného súdu (ôsma komora) zo 16. júna 2011, Team Relocations NV a i./Komisia (T-204/08 a T-212/08), v ktorom Všeobecný súd zamietol žalobu o čiastočnú neplatnosť rozhodnutia Komisie K(2008) 926 v konečnom znení z 11. marca 2008 týkajúceho sa konania podľa článku 81 ES a článku 53 Dohody o EHP (Vec COMP/38.543 — Medzinárodné sťahovacie služby), vzťahujúceho sa na kartel na belgickom trhu medzinárodných sťahovacích služieb, ktorý sa týkal priameho a nepriameho určovania ceny, rozdelenia trhu a manipulácie konania, ktorým sa odvolalo voči predkladaniu ponúk, ako aj zrušenie uloženej pokuty odvolateľke alebo subsidiárne jej zníženie

      Výrok rozsudku

               1.

               Odvolanie sa zamieta.

               2.

               Team Relocations NV, Amertranseuro International Holdings Ltd, Trans Euro Ltd a Team Relocation Ltd sú spoločne a nerozdielne povinní nahradiť trovy konania.

      (1)  Ú. v. EÚ C 347, 26.11.2011.


title: Uznesenie súdu z  31. októbra 2013 vo veci E-2/12 – INT, HOB-vín ehf. (Výklad rozsudku – Poradné stanovisko – Zjavne neprípustná žiadosť)

text:
               20.3.2014

               SK

               Úradný vestník Európskej únie

               C 81/14

      UZNESENIE SÚDU

   z 31. októbra 2013
   vo veci E-2/12
   INT, HOB-vín ehf.
   (Výklad rozsudku – Poradné stanovisko – Zjavne neprípustná žiadosť)
   2014/C 81/14
   Vo veci E-2/12 INT, HOB-vín ehf. – ŽIADOSŤ o výklad rozsudku Súdu EZVO z 11. decembra 2012 vo veci E-2/12 HOB-vín (2012) EZVO Ct. Rep. 1092, v zmysle článku 39 štatútu Súdu EZVO a článku 95 rokovacieho poriadku, Súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vydal 31. októbra 2013 uznesenie, ktorého výroková časť znie takto:
   Žiadosť sa zamieta ako zjavne neprípustná.


title: Vec T-372/09: Rozsudok Všeobecného súdu z  21. marca 2011 — Visti Beheer/ÚHVT — Meister (GOLD MEISTER) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva GOLD MEISTER — Skoršia národná slovná ochranná známka a skoršia slovná ochranná známka Spoločenstva MEISTER — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“ ]

text:
               7.5.2011

               SK

               Úradný vestník Európskej únie

               C 139/17

         Rozsudok Všeobecného súdu z 21. marca 2011 — Visti Beheer/ÚHVT — Meister (GOLD MEISTER)
   (Vec T-372/09) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva GOLD MEISTER - Skoršia národná slovná ochranná známka a skoršia slovná ochranná známka Spoločenstva MEISTER - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009)
   2011/C 139/32
   Jazyk konania: nemčina

      Účastníci konania

      Žalobkyňa: Visti Beheer BV (Helmond, Holandsko) (v zastúpení: A. Herbetz, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: S. Schäffner, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Meister Co. AG (Wollerau, Švajčiarsko) (v zastúpení: V. Knies, advokát)

      Predmet veci

   Žaloba podaná proti rozhodnutiu prvého odvolacieho senátu ÚHVT z 26. júna 2009 (vec R 1465/2008-1) týkajúcemu sa námietkového konania medzi Meister Co. AG a Visti Beheer BV

      Výrok rozsudku

               1.

               Žaloba sa zamieta.

               2.

               Visti Beheer BV znáša svoje vlastné trovy konania a je povinná nahradiť trovy konania, ktoré vynaložil ÚHVT.

               3.

               Meister Co. AG znáša vlastné trovy konania.

      (1)  Ú. v. EÚ C 282, 21.11.2009.


title: Vec T-623/16: Žaloba podaná 31. augusta 2016 – Volkswagen/EUIPO – Paalupaikka (MAIN AUTO WHEELS)

text:
               17.10.2016

               SK

               Úradný vestník Európskej únie

               C 383/23

         Žaloba podaná 31. augusta 2016 – Volkswagen/EUIPO – Paalupaikka (MAIN AUTO WHEELS)
   (Vec T-623/16)
   (2016/C 383/33)
   Jazyk, v ktorom bola podaná žaloba: nemčina

      Účastníci konania

      Žalobkyňa: Volkswagen AG (Wolfsburg, Nemecko) (v zastúpení: H. Schrammek, C. Drzymalla, S. Risthaus a J. Engberding, Rechtsanwälte)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Paalupaikka Oy (Iisalmi, Fínsko)

      Údaje týkajúce sa konania pred EUIPO

      Prihlasovateľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Európskej únie obsahujúca slovné prvky „MAIN AUTO WHEELS“ – prihláška č. 12 863 643.

      Konanie pred EUIPO: námietkové konanie.

      Napadnuté rozhodnutie: rozhodnutie štvrtého odvolacieho senátu EUIPO z 1. júla 2016 vo veci R 2189/2015-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania.

      Uvádzané žalobné dôvody

               —

               porušenie článku 8 ods. 1 písm. b) nariadenia č. 207/2009,

               —

               porušenie článku 8 ods. 5 nariadenia č. 207/2009,

               —

               porušenie článku 75 nariadenia č. 207/2009.


title: Vec F-148/15 R: Uznesenie predsedu Súdu pre verejnú službu z 20. januára 2016 – Brouillard/Komisia (Verejná služba — Nepripustenie na účasť na skúškach výberového konania — Predbežné opatrenie — Návrh na nariadenie predbežných opatrení — Naliehavosť — Neexistencia)

text:
               7.3.2016

               SK

               Úradný vestník Európskej únie

               C 90/27

         Uznesenie predsedu Súdu pre verejnú službu z 20. januára 2016 – Brouillard/Komisia
   (Vec F-148/15 R)
   ((Verejná služba - Nepripustenie na účasť na skúškach výberového konania - Predbežné opatrenie - Návrh na nariadenie predbežných opatrení - Naliehavosť - Neexistencia))
   (2016/C 090/36)
   Jazyk konania: francúzština

      Účastníci konania

      Žalobca: Alain Laurent Brouillard (Forest, Belgicko) (v zastúpení: P. Vande Casteele, avocat)

      Žalovaná: Európska komisia (v zastúpení: G. Gattinara a F. Simonetti, splnomocnení zástupcovia)

      Predmet veci

   Návrh na zrušenie rozhodnutia výberovej komisie vo výberovom konaní EPSO/AD/306/15 – právnici lingvisti s francúzskym jazykom (AD 7), o nepripustení žalobcu do ďalšej fázy výberového konania z dôvodu, že žalobca nemal úroveň vzdelania zodpovedajúcu úplnému právnickému vzdelaniu dosiahnutého v belgickej, francúzskej alebo luxemburskej inštitúcii vyššieho vzdelávania

      Výrok

               1.

               Návrh na nariadenie predbežného opatrenia Alaina Laurenta Brouillarda sa zamieta.

               2.

               O trovách sa rozhodne neskôr.


title: Vec C-177/17: Návrh na začatie prejudiciálneho konania, ktorý podal Tribunale Amministrativo Regionale per il Piemonte (Taliansko) 5. apríla 2017 – Demarchi Gino S.a.s./Ministero della Giustizia

text:
               21.8.2017

               SK

               Úradný vestník Európskej únie

               C 277/21

         Návrh na začatie prejudiciálneho konania, ktorý podal Tribunale Amministrativo Regionale per il Piemonte (Taliansko) 5. apríla 2017 – Demarchi Gino S.a.s./Ministero della Giustizia
   (Vec C-177/17)
   (2017/C 277/30)
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per il Piemonte

      Účastníci konania pred vnútroštátnym súdom

      Žalobkyňa: Demarchi Gino S.a.s.

      Žalovaný: Ministero della Giustizia

      Prejudiciálne otázky

   Bráni zásada, podľa ktorej má každý právo na to, aby jeho záležitosť bola v primeranej lehote prejednaná nestranným súdom, zakotvená v článku 47 druhom odseku Charty základných práv Európskej únie a v článku 6 ods. 1 Európskeho dohovoru o ochrane ľudských práv, čiže zásada, ktorá sa stala súčasťou práva Únie na základe článku 6 ods. 3 [ZEÚ], v spojení so zásadou vyplývajúcou z článku 67 ZFEÚ, podľa ktorého Únia vytvára priestor spravodlivosti pri rešpektovaní základných práv, ako aj zásada, ktorú možno odvodiť z článkov 81 a 82 ZFEÚ, podľa ktorých Únia rozvíja justičnú spoluprácu v občianskych a trestných veciach, ktoré majú cezhraničné dôsledky, na základe zásady vzájomného uznávania súdnych a mimosúdnych rozhodnutí, vnútroštátnej právnej úprave, akou je ustanovenie článku 5e talianskeho zákona č. 89/2001, ukladajúce osobám, ktoré sa predtým uznali za veriteľov Talianskej republiky v súvislosti so sumami dlhovanými z dôvodu „spravodlivej náhrady“ za neprimeranú dĺžku súdneho konania, aby na účely získania predmetnej platby splnili rad povinností a tiež aby čakali na uplynutie lehoty uvedenej v citovanom článku 5e odseku 5 zákona 89/2001, pričom medzitým nemajú možnosť podať nijaký návrh na súdny výkon rozhodnutia, ani sa následne domáhať náhrady škody vyplývajúcej z neskorej platby, a to aj v prípadoch, v ktorých sa „spravodlivá náhrada“ priznala v súvislosti s neprimeranou dĺžkou občianskeho súdneho konania s cezhraničnými dôsledkami alebo, v každom prípade, v oblasti patriacej do právomoci Európskej únie a/alebo vo veci, pre ktorú Európska únia stanovuje vzájomné uznávanie justičných rozhodnutí?


title: Rozsudok Súdneho dvora (druhá komora) z  1. decembra 2005  vo veci C-14/04 (návrh na začatie prejudiciálneho konania podaný Conseil d'État): Abdelkader Dellas, a i. proti Premier Ministre, a i. (Sociálna politika — Ochrana bezpečnosti a zdravia pracovníkov — Smernica 93/104/ES — Pojem  pracovný čas  — Význam — Vnútroštátna právna úprava, ktorá stanovuje najmä pre maximálny týždenný pracovný čas priaznivejšiu hornú hranicu — Stanovenie pracovného času v určitých zariadeniach sociálnej starostlivosti — Pohotovostná služba zahŕňajúca prítomnosť pracovníka na pracovisku — Doby nečinnosti pracovníka v rámci takejto služby — Vnútroštátna úprava rozdielneho výpočtu hodín prítomnosti podľa intenzity práce)

text:
               11.2.2006

               SK

               Úradný vestník Európskej únie

               C 36/8

      ROZSUDOK SÚDNEHO DVORA

   (druhá komora)
   z 1. decembra 2005
   vo veci C-14/04 (návrh na začatie prejudiciálneho konania podaný Conseil d'État): Abdelkader Dellas, a i. proti Premier Ministre, a i. (1)

   (Sociálna politika - Ochrana bezpečnosti a zdravia pracovníkov - Smernica 93/104/ES - Pojem „pracovný čas“ - Význam - Vnútroštátna právna úprava, ktorá stanovuje najmä pre maximálny týždenný pracovný čas priaznivejšiu hornú hranicu - Stanovenie pracovného času v určitých zariadeniach sociálnej starostlivosti - Pohotovostná služba zahŕňajúca prítomnosť pracovníka na pracovisku - Doby nečinnosti pracovníka v rámci takejto služby - Vnútroštátna úprava rozdielneho výpočtu hodín prítomnosti podľa intenzity práce)
   (2006/C 36/13)
   Jazyk konania: francúzština
   Vo veci C-14/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Conseil d'État (Francúzsko) z 3. decembra 2003 a doručený Súdnemu dvoru 15. januára 2004, ktorý súvisí s konaním: Abdelkader Dellas, Confédération générale du travail, Fédération nationale des syndicats des services de santé et des services sociaux CFDT, Fédération nationale de l'action sociale Force ouvrière proti Premier Ministre, Ministre des Affaires sociales, du Travail et de la Solidarité, za účasti: Union des fédérations et syndicats nationaux d'employeurs sans but lucratif du secteur sanitaire, social et médico-social, Súdny dvor (druhá komora), v zložení: predseda druhej komory C. W. A. Timmermans, sudcovia R. Schintgen (spravodajca), R. Silva de Lapuerta, P. Kūris a G. Arestis, generálny advokát: D. Ruiz-Jarabo Colomer, tajomník: L. Hewlett, hlavná referentka, vyhlásil 1. decembra 2005 rozsudok, ktorého výrok znie:

               Smernica Rady 93/104/ES z 23. novembra 1993 o niektorých aspektoch organizácie pracovného času sa musí vykladať v tom zmysle, že jej odporuje právna úprava členského štátu, ktorá pokiaľ ide o pohotovostnú službu vykonávanú pracovníkmi v určitých zariadeniach sociálnej starostlivosti a zdravotnícko-sociálnych zariadeniach v režime fyzickej prítomnosti na pracovisku, stanovuje na potreby výpočtu skutočného pracovného času taký systém rovnocennosti, ako je v konaní vo veci samej, pokiaľ nezabezpečuje uložené dodržanie všetkých minimálnych požiadaviek stanovených uvedenou smernicou s cieľom účinne chrániť bezpečnosť a zdravie pracovníkov.

               V prípade, že vnútroštátna právna úprava stanovuje najmä pre maximálny týždenný pracovný čas pre pracovníkov priaznivejšiu hornú hranicu, na overenie, či sú dodržané ochranné pravidlá stanovené smernicou, sú príslušné výlučne hranice alebo limity, ktoré stanovuje táto smernica.

      (1)  Ú. v. EÚ C 59, 6.3.2004.


title: Vec C-437/08: Návrh na začatie prejudiciálneho konania, ktorý podal Unabhängiger Finanzsenat, Außenstelle Linz (Rakúsko) 3. októbra 2008 – Österreichische Salinen AG/Finanzamt Linz

text:
               24.1.2009

               SK

               Úradný vestník Európskej únie

               C 19/11

         Návrh na začatie prejudiciálneho konania, ktorý podal Unabhängiger Finanzsenat, Außenstelle Linz (Rakúsko) 3. októbra 2008 – Österreichische Salinen AG/Finanzamt Linz
   (Vec C-437/08)
   (2009/C 19/19)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Unabhängiger Finanzsenat, Außenstelle Linz
   Účastníci konania pred vnútroštátnym súdom

      Žalobkyňa: Österreichische Salinen AG

      Žalovaný: Finanzamt Linz
   Prejudiciálne otázky

               1.

               Dochádza k porušeniu práva Spoločenstva, ak vnútroštátny orgán na odstránenie diskriminácie zahraničnej kapitálovej účasti, ktorá podľa znenia zákona je na rozdiel od vnútroštátnej kapitálovej účasti oslobodená od dane až od rozsahu účasti vo výške 25 % (platný právny stav 10 %), použije metódu započítania, lebo tento výsledok podľa rozhodnutia rakúskeho Verwaltungsgerichtshof (správneho súdu) najvernejšie odzrkadľuje (hypotetickú) vôľu zákonodarcu, a na jednej strane vo vzťahu k započítateľnej dani z príjmu právnických osôb, na druhej strane vo vzťahu k započítateľnej zrážkovej dani nepripúšťa zároveň prenos započítania do nasledujúcich rokov alebo daňový úver v stratovom roku?

               2.

               V prípade kladnej odpovede na otázku číslo 1: Dochádza k porušeniu práva Spoločenstva, ak sa nepripúšťa prenos započítania alebo daňový úver v prípade dividend z tretích krajín?


title: Rozsudok súdu z 28. januára 2015 vo veci E-15/14 – Dozorný úrad EZVO/Islandská republika [Nesplnenie záväzkov zmluvnej strany – Nezačlenenie do vnútroštátneho právneho poriadku – Nariadenie (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením – Delegované nariadenie Komisie (EÚ) č. 286/2012]

text:
               18.6.2015

               SK

               Úradný vestník Európskej únie

               C 201/9

         ROZSUDOK SÚDU
   z 28. januára 2015
   vo veci E-15/14
   Dozorný úrad EZVO/Islandská republika
   [Nesplnenie záväzkov zmluvnej strany – Nezačlenenie do vnútroštátneho právneho poriadku – Nariadenie (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením – Delegované nariadenie Komisie (EÚ) č. 286/2012]
   (2015/C 201/09)
   Vo veci E-15/14 Dozorný úrad EZVO/Islandská republika – ŽIADOSŤ o vyhlásenie, že Islandská republika tým, že v stanovenej lehote neprijala opatrenia potrebné na to, aby do svojho vnútroštátneho právneho poriadku začlenila akt uvedený v kapitole XI bode 4d prílohy II k Dohode o Európskom hospodárskom priestore [nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušujú smernica Rady 73/44/EHS a smernice Európskeho parlamentu a Rady 96/73/ES a 2008/121/ES, zmenené delegovaným nariadením Komisie (EÚ) č. 286/2012 z 27. januára 2012, ktorým sa na účely doplnenia názvu nového textilného vlákna mení a dopĺňa príloha I a na účely prispôsobenia technickému pokroku menia a dopĺňajú prílohy VIII a IX k nariadeniu Európskeho parlamentu a Rady (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením] v znení prispôsobenom Dohode o EHP prostredníctvom protokolu 1 k tejto dohode, si nesplnila svoje záväzky vyplývajúce z článku 7 Dohody o EHP, súd v zložení Carl Baudenbacher, predseda a sudca spravodajca, Per Christiansen a Páll Hreinsson, sudcovia, vyniesol 28. januára 2015 rozsudok, ktorého výroková časť znie takto:
   Súd EZVO týmto:

               1.

               vyhlasuje, že Islandská republika tým, že v stanovenej lehote neprijala opatrenia potrebné na to, aby do svojho vnútroštátneho právneho poriadku začlenila akt uvedený v kapitole XI bode 4d prílohy II k Dohode o Európskom hospodárskom priestore [nariadenie Európskeho parlamentu a Rady (EÚ) č. 1007/2011 z 27. septembra 2011 o názvoch textilných vlákien a súvisiacom označení vláknového zloženia textilných výrobkov etiketou a iným označením, ktorým sa zrušujú smernica Rady 73/44/EHS a smernice Európskeho parlamentu a Rady 96/73/ES a 2008/121/ES, zmenené delegovaným nariadením Komisie (EÚ) č. 286/2012 z 27. januára 2012, ktorým sa na účely doplnenia názvu nového textilného vlákna mení a dopĺňa príloha I a na účely prispôsobenia technickému pokroku menia a dopĺňajú prílohy VIII a IX k nariadeniu Európskeho parlamentu a Rady (EÚ) č. 1007/2011 o názvoch textilných vlákien a súvisiacom označení vláknového zloženia textilných výrobkov etiketou a iným označením] v znení prispôsobenom Dohode o EHP prostredníctvom protokolu 1 k tejto dohode, si nesplnila svoje záväzky vyplývajúce z článku 7 Dohody o EHP;

               2.

               nariaďuje Islandskej republike uhradiť trovy tohto konania.


title: Vec C-185/13: Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 12. apríla 2013 — ANCC-Coop Associazione Nazionale Cooperative di Consumatori a i./Ministero delle Infrastrutture e dei Trasporti a i.

text:
               20.7.2013

               SK

               Úradný vestník Európskej únie

               C 207/6

         Návrh na začatie prejudiciálneho konania, ktorý podal Tribunale Amministrativo Regionale per il Lazio (Taliansko) 12. apríla 2013 — ANCC-Coop Associazione Nazionale Cooperative di Consumatori a i./Ministero delle Infrastrutture e dei Trasporti a i.
   (Vec C-185/13)
   2013/C 207/10
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Amministrativo Regionale per il Lazio

      Účastníci konania pred vnútroštátnym súdom

      Žalobcovia: ANCC-Coop Associazione Nazionale Cooperative di Consumatori, ANCD Associazione Nazionale Cooperative Dettaglianti, Sviluppo Discount SpA, Centrale Adriatica Soc coop, Coop Consorzio Nord Ovest Società Consortile arl, Coop Italia Consorzio Nazionale non Alimentari Società Cooperativa, Coop Centro Italia Società Cooperativa, Tirreno Logistica srl, Unicoop Firenze Società Cooperativa, CONAD — Consorzio Nazionale Dettaglianti — Soc. Coop., Conad Centro Nord Soc. Coop, Commercianti Indipendenti Asoociati Soc. Coop, Conad del Tirreno Soc. Coop, Pac2000A Soc. Coop, Conad Adriatico Soc. Coop, Conad Sicilia Soc. Coop, Sicilconad Mercurio Soc. Coop

      Žalovaní: Ministero delle Infrastrutture e dei Trasporti, Ministero dello Sviluppo Economico, Consulta generale per l'autotrasporto e la logistica, Osservatorio sulle attività di autotrasporto, Autorità Garante della Concorrenza e del Mercato -Antitrust

      Prejudiciálne otázky

               1.

               Sú ustanovenia vnútroštátneho práva členských štátov Únie, ktoré stanovujú minimálne prevádzkové náklady v odvetví automobilovej dopravy a zahŕňajú heteronómny spôsob stanovenia konštitutívneho prvku poplatku za služby, t. j. zmluvnej ceny, zlučiteľné s ochranou voľnej hospodárskej súťaže, voľného pohybu firiem, slobodou usadiť sa a poskytovania služieb (podľa článku 4 ods. 3 ZEÚ a článkov 101, 49, 56 a 96 ZFEÚ) a v akom rozsahu?

               2.

               Možno obmedzenia uvedených zásad odôvodniť potrebami ochrany verejného záujmu týkajúceho sa bezpečnosti cestnej premávky, prípadne za akých podmienok, a môže sa v rámci uvedenej funkčnej perspektívy uplatniť stanovenie minimálnych prevádzkových nákladov podľa ustanovenia článku 83a zákonného dekrétu č. 112/2008 v znení neskorších predpisov?

               3.

               Môže sa stanovenie minimálnych prevádzkových nákladov v rámci uvedeného hľadiska ďalej ponechať, pri neexistencii legislatívne predurčených kritérií, na dobrovoľné dohody medzi kategóriami dotknutých subjektov a, subsidiárne, na orgány, ktorých zloženie sa vyznačuje silnou prítomnosťou osôb zastupujúcich súkromné hospodárske subjekty daného odvetvia?


title: Vec T-299/10: Žaloba podaná 15. júla 2010 — Babcock Noell/Európsky spoločný podnik pre ITER a rozvoj energie jadrovej syntézy

text:
               28.8.2010

               SK

               Úradný vestník Európskej únie

               C 234/52

         Žaloba podaná 15. júla 2010 — Babcock Noell/Európsky spoločný podnik pre ITER a rozvoj energie jadrovej syntézy
   (Vec T-299/10)
   ()
   2010/C 234/92
   Jazyk konania: angličtina

      Účastníci konania

      Žalobkyňa: Babcock Noell GmbH (Würzburg, Nemecko) (v zastúpení: M. Werner a C. Ebrecht, advokáti)

      Žalovaný: Európsky spoločný podnik pre ITER a rozvoj energie jadrovej syntézy

      Návrhy žalobkyne

               —

               zrušiť rozhodnutia žalovaného z 1. júla 2010 v zadávacom konaní F4E-2009-OPE-053 (MS-MG) o vylúčení ponúk žalobkyne — štyri rôzne ponuky pre časti A, B, C a D — z konania,

               —

               zrušiť rozhodnutie žalovaného z 2. júla 2010 v zadávacom konaní F4E-2009-OPE-053 (MS-MG) o zadaní zákazky úspešnému uchádzačovi zadávacieho konania,

               —

               nariadiť žalovanému, aby zrušil zadávacie konanie F4E-2009-OPE-053 (MS-MG) a vyhlásil nové zadávacie konanie na dodávku balení ITER prstencovo-vinutých budiacich cievok (ITER Toroidal Field Coils Winding Packs),

               —

               zaviazať žalovaného na náhradu trov konania.

      Žalobné dôvody a hlavné tvrdenia

   Na podporu svojich návrhov žalobkyňa uvádza sedem žalobných dôvodov.
   Po prvé tvrdí, že rozhodnutia, ktorými bola ponuka žalobkyne vylúčená zo zadávacieho konania z dôvodu, že nespĺňala kritériá zadávacieho konania, sú v rozpore so zásadou rovnosti zaobchádzania a obsahujú zjavne nesprávne posúdenie vzhľadom na to, že ponuky neobsahovali podstatné zmeny („45 odchýlení“) od modelovej zmluvy, ako tvrdí žalovaný, ale len zoznam obsahujúci návrhy viacerých vecí, ktoré bolo treba prediskutovať. Okrem toho žalobkyňa tvrdí, že žalovaný prijatím týchto rozhodnutí porušil zásadu riadnej správy vecí verejných a zásadu transparentnosti.
   Po druhé žalobkyňa uvádza, že spornými rozhodnutiami bola porušená všeobecná zásada rovnosti zaobchádzania so všetkými uchádzačmi zadávacieho konania vzhľadom na to, že žalovaný počas zadávacieho konania nenapravil skutočnosť, že åúspešný uchádzač mal výraznú informačnú výhodu pri podávaní svojej ponuky, keďže už pred zadávacím konaním vykonával práce pre žalovaného a iné subjekty. Navyše tvrdí, že sporné rozhodnutia porušujú zásadu transparenstnosti, pretože žalovaný nesprístupnil žalobkyni všetky informácie týkajúce sa okolností a skutkového stavu, na základe ktorých rozhodol, že nesprístupní relevantné informácie na posúdenie informačnej výhody úspešného uchádzača.
   Po tretie žalobkyňa tvrdí, že sporné rozhodnutia porušujú článok 84 písm. a) rozpočtového nariadenia (1), keďže úspešný uchádzač mal konflikt záujmov vzhľadom na dotknutú zákazku.
   Po štvrté žalobkyňa uvádza, že sporné rozhodnutia porušujú ustanovenia článku 93 a článku 100 ods. 2 písm. h) vykonávacích pravidiel (2), keďže rozhodnutie žalovaného zadať zákazky v zadávacom konaní F4E-2009-OPE-053 (MS-MG) bolo prijaté na základe otvoreného konania, a nie súťažného dialógu alebo rokovacieho konania.
   Po piate žalobkyňa tvrdí, že sporné rozhodnutia porušujú ustanovenie článku 23 ods. 2 smernice 2004/18/ES (3) (ktorý sa analogicky uplatňuje na toto zadávacie konanie) vzhľadom na to, že podmienky uvedené v modelovej zmluve týkajúce sa špecifikácií predmetnej zákazky sú v rozpore s uplatniteľným španielskym právom a predstavujú neodôvodnené prekážky otvorenia verejného obstarávania hospodárskej súťaži.
   Po šieste žalobkyňa namieta, že žalovaný tým, že v technických špecifikáciách uplatnil vágne a nejasné požiadavky, porušil zásadu transparentnosti a nedodržal ustanovenie článku 116 ods. 1 vykonávacích pravidiel.
   Po siedme žalobkyňa uvádza, že žalovaný porušil zásadu transparentnosti a zásadu rovnosti zaobchádzania tým, že v danom konaní uplatnil v špecifikáciách zákazky zadávacie kritériá, ktoré boli vágne a netransparentné a netýkali sa na predmetu zákazky, ale kvalifikácie a výberu uchádzača.

      (1)  Rozhodnutie správnej rady Európskeho spoločného podniku pre ITER a rozvoj energie jadrovej syntézy z 22. októbra 2007, ktorým sa prijíma rozpočtové nariadenie.

      (2)  Rozhodnutie správnej rady Európskeho spoločného podniku pre ITER a rozvoj energie jadrovej syntézy z 22. októbra 2007, ktorým sa prijímajú vykonávacie pravidlá rozpočtového nariadenia (vykonávacie pravidlá).

      (3)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132).


title: Vec T-408/12: Žaloba podaná 14. septembra 2012 — Ubee Interactive/ÚHVT — Augere Holdings (Netherlands) (ubee)

text:
               17.11.2012

               SK

               Úradný vestník Európskej únie

               C 355/33

         Žaloba podaná 14. septembra 2012 — Ubee Interactive/ÚHVT — Augere Holdings (Netherlands) (ubee)
   (Vec T-408/12)
   2012/C 355/70
   Jazyk, v ktorom bola podaná žaloba: angličtina

      Účastníci konania

      Žalobca: Ubee Interactive Corp. (Jhubei City, Taiwan) (v zastúpení: M. Nentwig, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Augere Holdings (Netherlands) BV (Amsterdam, Holandsko)

      Návrhy

   Žalobca navrhuje, aby Všeobecný súd:

               —

               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 11. júla 2012 vo veci R 1848/2011-2 a

               —

               zaviazal žalovaného na náhradu trov konania

      Dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka Spoločenstva: obrazová ochranná známka „ubee“ pre tovary a služby zaradené do tried 9 a 38 — prihláška ochrannej známky Spoločenstva č. 7467111.

      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.

      Namietaná ochranná známka alebo označenie: ochranná známka Spoločenstva č. 7130248 — slovná ochranná známka „QUBEE“ zapísaná pre tovary a služby zaradené do tried 9, 37, 38 a 42; ochranná známka Spoločenstva č. 7224603 — obrazová ochranná známka „QUBEE“ zapísaná pre tovary a služby zaradené do tried 9, 37, 38 a 42.

      Rozhodnutie námietkového oddelenia: vyhovenie námietke v celom rozsahu.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady č. 207/2009.


title: Spojené veci C-512/11 a C-513/11: Rozsudok Súdneho dvora (tretia komora) z  13. februára 2014 (návrhy na začatie prejudiciálneho konania, ktoré podal Työtuomioistuin — Fínsko) — Terveys- ja sosiaalialan neuvottelujärjestö TSN ry/Terveyspalvelualan Liitto ry (C-512/11), Ylemmät Toimihenkilöt (YTN) ry/Teknologiateollisuus ry, Nokia Siemens Networks Oy (C-513/11) (Sociálna politika — Smernica 92/85/EHS — Bezpečnosť a ochrana zdravia pracovníkov — Tehotné pracovníčky, pracovníčky krátko po pôrode alebo dojčiace pracovníčky — Materská dovolenka — Zachovanie odmeny a/alebo nároku na primeranú dávku — Smernica 96/34/ES — Rámcová dohoda o rodičovskej dovolenke — Individuálne právo na rodičovskú dovolenku z dôvodov narodenia alebo adopcie dieťaťa — Pracovné podmienky a podmienky odmeňovania — Národná kolektívna zmluva — Pracovníčky na materskej dovolenke po prerušení neplatenej rodičovskej dovolenky — Zamietnutie vyplatenia mzdy počas materskej dovolenky)

text:
               29.3.2014

               SK

               Úradný vestník Európskej únie

               C 93/2

         Rozsudok Súdneho dvora (tretia komora) z 13. februára 2014 (návrhy na začatie prejudiciálneho konania, ktoré podal Työtuomioistuin — Fínsko) — Terveys- ja sosiaalialan neuvottelujärjestö TSN ry/Terveyspalvelualan Liitto ry (C-512/11), Ylemmät Toimihenkilöt (YTN) ry/Teknologiateollisuus ry, Nokia Siemens Networks Oy (C-513/11)
   (Spojené veci C-512/11 a C-513/11) (1)

   (Sociálna politika - Smernica 92/85/EHS - Bezpečnosť a ochrana zdravia pracovníkov - Tehotné pracovníčky, pracovníčky krátko po pôrode alebo dojčiace pracovníčky - Materská dovolenka - Zachovanie odmeny a/alebo nároku na primeranú dávku - Smernica 96/34/ES - Rámcová dohoda o rodičovskej dovolenke - Individuálne právo na rodičovskú dovolenku z dôvodov narodenia alebo adopcie dieťaťa - Pracovné podmienky a podmienky odmeňovania - Národná kolektívna zmluva - Pracovníčky na materskej dovolenke po prerušení neplatenej rodičovskej dovolenky - Zamietnutie vyplatenia mzdy počas materskej dovolenky)
   2014/C 93/02
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Työtuomioistuin

      Účastníci konania pred vnútroštátnym súdom

      Žalobkyne: Terveys- ja sosiaalialan neuvottelujärjestö TSN ry (C-512/11), Ylemmät Toimihenkilöt (YTN) ry (C-513/11)

      Žalované: Terveyspalvelualan Liitto ry (C-512/11), Teknologiateollisuus ry, Nokia Siemens Networks Oy (C-513/11)

      Za účasti: Mehiläinen Oy (C-512/11)

      Predmet veci

   Návrh na začatie prejudiciálneho konania — Työtuomioistuin — Výklad smernice Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v. EÚ L 204, s. 23) a smernice Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (Ú. v. ES L 348, s. 1; Mim. vyd. 05/002, s. 110) — Ustanovenie kolektívnej zmluvy, podľa ktorého sa nárok pracovníčok na vyplácanie mzdy v plnej výške počas materskej dovolenky viaže na podmienku, že boli zamestnané bez prerušenia najmenej tri mesiace pred nastúpením na materskú dovolenku — Nevyplácanie mzdy počas materskej dovolenky upravenej touto kolektívnou zmluvou pracovníčkam, ktoré na ňu nastúpia ihneď po neplatenej rodičovskej dovolenke

      Výrok rozsudku

   Smernica Rady 96/34/ES z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC sa má vykladať v tom zmysle, že bráni vnútroštátnemu právnemu ustanoveniu, aké upravujú kolektívne zmluvy dotknuté vo veci samej, podľa ktorého tehotná pracovníčka, ktorá preruší neplatenú rodičovskú dovolenku v zmysle tejto smernice, aby mohla ihneď čerpať materskú dovolenku v zmysle smernice Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (desiata samostatná smernica v zmysle článku 16 ods. 1 smernice 89/391/EHS), nemá právo na zachovanie odmeny, na ktorú by mala právo, ak by sa pred touto materskou dovolenkou aspoň na minimálnu dobu vrátila do práce.

      (1)  Ú. v. EÚ C 347, 26.11.2011.


title: Vec T-221/05: Rozsudok Súdu prvého stupňa z  8. júla 2008 – Huvis/Rada ( Dumping — Dovoz polyesterových strižových vlákien s pôvodom v Kórejskej republike — Nariadenie, ktorým sa skončilo predbežné preskúmanie — Uplatnenie inej metódy než tej, ktorá bola použitá pri pôvodnom prešetrovaní — Nutnosť zmeny okolností — Návrh na úpravu nákladov úveru — Úverové obdobie — Dôkazné bremeno — Zásada riadnej správy — Článok. 2 ods. 10 písm. b) a g) a článok 11 ods. 9 nariadenia [ES] č. 384/96 )

text:
               15.8.2008

               SK

               Úradný vestník Európskej únie

               C 209/44

         Rozsudok Súdu prvého stupňa z 8. júla 2008 – Huvis/Rada
   (Vec T-221/05) (1)

   („Dumping - Dovoz polyesterových strižových vlákien s pôvodom v Kórejskej republike - Nariadenie, ktorým sa skončilo predbežné preskúmanie - Uplatnenie inej metódy než tej, ktorá bola použitá pri pôvodnom prešetrovaní - Nutnosť zmeny okolností - Návrh na úpravu nákladov úveru - Úverové obdobie - Dôkazné bremeno - Zásada riadnej správy - Článok. 2 ods. 10 písm. b) a g) a článok 11 ods. 9 nariadenia [ES] č. 384/96“)
   (2008/C 209/76)
   Jazyk konania: angličtina
   Účastníci konania

      Žalobca: Huvis Corp. (Gangnam-gu, Soul, Južná Kórea) (v zastúpení: J.-F. Bellis, F. Di Gianni a R. Antonini, advokáti)

      Žalovaná: Rada Európskej únie (v zastúpení: J.-P. Hix, splnomocnený zástupca, za právnej pomoci G. Berrisch, advokát)

      Vedľajší účastník, ktorý v konaní podporuje žalovanú: Komisia Európskych spoločenstiev (v zastúpení: E. Righini a K. Talabér-Ricz, splnomocnení zástupcovia)
   Predmet veci
   Na jednej strane, návrh na zrušenie článku 2 nariadenia Rady (ES) č. 428/2005 z 10. marca 2005, ktorým sa ukladá konečné antidumpingové clo na dovozy polyesterových strižových vlákien s pôvodom v Čínskej ľudovej republike a Saudskej Arábii, ktorým sa mení a dopĺňa nariadenie (ES) č. 2852/2000, ktorým sa ukladá konečné antidumpingové clo na dovozy polyesterových strižových vlákien s pôvodom v Kórejskej republike, a ktorým sa ukončuje antidumpingové konanie v súvislosti s takými dovozmi s pôvodom na Taiwane (Ú. v. EÚ L 71, s.1) a na druhej strane, návrh na základe článku 241 ES na vyhlásenie neuplatniteľnosti ustanovení nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. ES L 56, s. 1; Mim. vyd. 11/010, s. 45) v rozsahu, v akom tieto predpisy podporujú napadnuté závery v nariadení č. 428/2005
   Výrok rozsudku

               1.

               Článok 2 nariadenia Rady (ES) č. 428/2005 z 10. marca 2005, ktorým sa ukladá konečné antidumpingové clo na dovozy polyesterových strižových vlákien s pôvodom v Čínskej ľudovej republike a Saudskej Arábii, ktorým sa mení a dopĺňa nariadenie (ES) č. 2852/2000, ktorým sa ukladá konečné antidumpingové clo na dovozy polyesterových strižových vlákien s pôvodom v Kórejskej republike, a ktorým sa ukončuje antidumpingové konanie v súvislosti s takými dovozmi s pôvodom na Taiwane, sa zrušuje v rozsahu, v akom presahuje antidumpingové clo pre vývoz tovarov vyrobených spoločnosťou Huvis Corp. a vyvezených do Európskeho spoločenstva antidumpingové clo, ktoré by sa uplatnilo, keby sa úprava normálnej hodnoty uskutočnila pri zohľadnení dovozných prirážok a nepriamych daní podľa „input metódy“ použitej pri pôvodnom prešetrovaní.

               2.

               V zostávajúcej časti sa žaloba zamieta.

               3.

               Rada znáša svoje vlastné trovy konania a je povinná nahradiť 70 % trov konania Huvis Corp.

               4.

               Komisia znáša svoje vlastné trovy konania.

      (1)  Ú. v. EÚ C 193, 6.8.2005.


title: Vec T-401/08: Rozsudok Všeobecného súdu z  12. apríla 2013 — Säveltäjäin Tekijänoikeustoimisto Teosto/Komisia ( „Hospodárska súťaž — Kartely — Autorské práva týkajúce sa verejného predvádzania hudobných diel prostredníctvom internetu, satelitu a káblovej retransmisie — Rozhodnutie, ktorým sa konštatuje porušenie článku 81 ES — Rozdelenie geografického trhu — Dvojstranné dohody medzi vnútroštátnymi organizáciami kolektívnej správy — Zosúladený postup vylučujúci možnosť udeľovať licencie pre viaceré územia a multirepertoárové licencie — Dôkaz — Prezumpcia neviny“ )

text:
               1.6.2013

               SK

               Úradný vestník Európskej únie

               C 156/27

         Rozsudok Všeobecného súdu z 12. apríla 2013 — Säveltäjäin Tekijänoikeustoimisto Teosto/Komisia
   (Vec T-401/08) (1)

   (Hospodárska súťaž - Kartely - Autorské práva týkajúce sa verejného predvádzania hudobných diel prostredníctvom internetu, satelitu a káblovej retransmisie - Rozhodnutie, ktorým sa konštatuje porušenie článku 81 ES - Rozdelenie geografického trhu - Dvojstranné dohody medzi vnútroštátnymi organizáciami kolektívnej správy - Zosúladený postup vylučujúci možnosť udeľovať licencie pre viaceré územia a multirepertoárové licencie - Dôkaz - Prezumpcia neviny)
   2013/C 156/46
   Jazyk konania: fínčina

      Účastníci konania

      Žalobkyňa: Säveltäjäin Tekijänoikeustoimisto Teosto ry (Helsinki, Fínsko) (v zastúpení: H. Pokela, advokát)

      Žalovaná: Európska komisia (v zastúpení: pôvodne E. Paasivirta, F. Castillo de la Torre a P. Aalto, neskôr E. Paasivirta a F. Castillo de la Torre, splnomocnení zástupcovia)

      Predmet veci

   Návrh na zrušenie rozhodnutia Komisie K(2008) 3435 v konečnom znení zo 16. júla 2008 týkajúceho sa konania podľa článku 81 [ES] a článku 53 Dohody o EHP (vec COMP/C2/38.698 — CISAC)

      Výrok rozsudku

               1.

               Článok 3 rozhodnutia Komisie K(2008) 3435 v konečnom znení zo 16. júla 2008 týkajúceho sa konania podľa článku 81 [ES] a článku 53 Dohody o EHP (vec COMP/C2/38.698 — CISAC) sa zrušuje v rozsahu, v akom sa týka Säveltäjäin Tekijänoikeustoimisto Teosto ry.

               2.

               Článok 4 rozhodnutia K(2008) 3435 v konečnom znení sa v časti týkajúcej sa Säveltäjäin Tekijänoikeustoimisto Teosto zrušuje v rozsahu, v akom odkazuje na článok 3.

               3.

               V zostávajúcej časti sa žaloba zamieta.

               4.

               Európska komisia znáša vlastné trovy konania a polovicu trov konania Säveltäjäin Tekijänoikeustoimisto Teosto.

               5.

               Säveltäjäin Tekijänoikeustoimisto Teosto znáša polovicu vlastných trov konania.

               6.

               Säveltäjäin Tekijänoikeustoimisto Teosto a Komisia znášajú každá vlastné trovy konania spojené s konaním o nariadení predbežného opatrenia.

      (1)  Ú. v. EÚ C 313, 6.12.2008.


title: Vec T-284/07 P: Odvolanie podané 24. júla 2007 : Úrad pre harmonizáciu vnútorného trhu (ochranné známky a vzory) proti rozsudku Súdu pre verejnú službu z  22. mája 2007 vo veci F-97/06, López Teruel/ÚHVT

text:
               8.9.2007

               SK

               Úradný vestník Európskej únie

               C 211/57

         Odvolanie podané 24. júla 2007: Úrad pre harmonizáciu vnútorného trhu (ochranné známky a vzory) proti rozsudku Súdu pre verejnú službu z 22. mája 2007 vo veci F-97/06, López Teruel/ÚHVT
   (Vec T-284/07 P)
   (2007/C 211/105)
   Jazyk konania: francúzština
   Účastníci konania

      Odvolateľ: Úrad pre harmonizáciu vnútorného trhu (ÚHVT) (v zastúpení: I. de Medrano Caballero a E. Maurage, splnomocnení zástupcovia)

      Ďalší účastník konania: Adelaida López Teruel (Guadalajara, Španielsko)
   Návrhy odvolateľa

               —

               zrušiť rozsudok Súdu pre verejnú službu z 22. mája 2007 vydaného vo veci F-97/06,

               —

               rozhodnúť o trovách konania podľa práva.

         Odvolacie dôvody a hlavné tvrdenia
   Rozsudkom z 22. mája 2007, ktorého zrušenie je navrhované v rámci tohto odvolania, Súd pre verejnú službu (SVS) zrušil rozhodnutie ÚHVT zo 6. októbra 2005, ktorým bola zamietnutá žiadosť podaná pani López Teruel týkajúca sa zvolania posudkovej komisie.
   Na podporu návrhu na zrušenie uvedeného rozsudku uvádza ÚHVT tri dôvody.
   Prvý dôvod je založený na porušení ustanovení služobného poriadku týkajúcich sa zvolania posudkovej komisie v rozsahu, v akom SVS považoval podmienky pre priznanie invalidného dôchodku za podmienky pre zvolanie posudkovej komisie. Odvolateľ taktiež spochybňuje právomoc menovacieho orgánu, pokiaľ ide o zvolávanie tejto komisie, a uvádza, že rozsudok SVS teda obsahuje vadu výkladu.
   Druhý dôvod vychádza z porušenia článku 90 služobného poriadku a z nesprávneho právneho posúdenia týkajúceho sa určenia sporného rozhodnutia, pretože SVS považoval za jediný akt spôsobujúci ujmu rozhodnutie zo 6. októbra 2005, považujúc rozhodnutie ÚHVT týkajúce sa sťažnosti proti tomuto rozhodnutiu za potvrdzujúci akt.
   Po tretie ÚHVT uvádza, že SVS zjavne skreslil skutkový stav a dôkazné prostriedky tým, že rozhodol, že Úrad vo svojom rozhodnutí vychádzal zo záverov lekárskeho vyšetrenia vykonaného nezávislým lekárom z 18. októbra 2005.


title: Vec T-247/12: Rozsudok Všeobecného súdu z  20. mája 2014 – Argo Group International Holdings/ÚHVT – Arisa Assurances (ARIS) ( „Ochranná známka Spoločenstva — Námietkové konanie — Prihláška obrazovej ochrannej známky Spoločenstva ARIS — Skoršia obrazová ochranná známka Spoločenstva ARISA ASSURANCES S.A. — Relatívny dôvod zamietnutia — Pravdepodobnosť zámeny — Podobnosť označení — Koexistencia skorších ochranných známok na trhu — Zásada amerického práva nazývaná ‚Morehouse defense‘  — Článok 8 ods. 1 písm. b) nariadenia (ES) č. 207/2009“ )

text:
               30.6.2014

               SK

               Úradný vestník Európskej únie

               C 202/20

         Rozsudok Všeobecného súdu z 20. mája 2014 – Argo Group International Holdings/ÚHVT – Arisa Assurances (ARIS)
   (Vec T-247/12) (1)

   ((„Ochranná známka Spoločenstva - Námietkové konanie - Prihláška obrazovej ochrannej známky Spoločenstva ARIS - Skoršia obrazová ochranná známka Spoločenstva ARISA ASSURANCES S.A. - Relatívny dôvod zamietnutia - Pravdepodobnosť zámeny - Podobnosť označení - Koexistencia skorších ochranných známok na trhu - Zásada amerického práva nazývaná ‚Morehouse defense‘ - Článok 8 ods. 1 písm. b) nariadenia (ES) č. 207/2009“))
   2014/C 202/25
   Jazyk konania: angličtina

      Účastníci konania

      Žalobkyňa: Argo Group International Holdings Ltd (Hamilton, Bermudy, Spojené kráľovstvo) (v zastúpení: R. Hoy, S. Levine a N. Edbrooke, solicitors)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: L. Rampini, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Arisa Assurances SA (Luxemburg, Luxembursko) (v zastúpení: H. Bock, advokát)

      Predmet veci

   Žaloba podaná proti rozhodnutiu druhého odvolacieho senátu ÚHVT z 9. marca 2012 (vec R 193/2011-2) týkajúcemu sa námietkového konania medzi spoločnosťami Arisa Assurances SA a Argo Group International Holdings Ltd

      Výrok rozsudku

               1.

               Žaloba sa zamieta.

               2.

               Argo Group International Holdings Ltd je povinná nahradiť trovy konania.

      (1)  Ú. v. EÚ C 243, 11.8.2012.


title: Vec T-149/16: Žaloba podaná 11. apríla 2016 – Spliethoff’s Bevrachtingskantoor/Komisia

text:
               13.6.2016

               SK

               Úradný vestník Európskej únie

               C 211/56

      Žaloba podaná 11. apríla 2016 – Spliethoff’s Bevrachtingskantoor/Komisia
      (Vec T-149/16)
      (2016/C 211/70)
      Jazyk konania: angličtina

         Účastníci konania

         Žalobkyňa: Spliethoff’s Bevrachtingskantoor BV (Amsterdam, Holandsko) (v zastúpení: P. Glazener, advokát)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil vykonávacie rozhodnutie Komisie C(2015) 5274 z 31. júla 2015, ktorým sa stanovuje zoznam návrhov vybratých na poskytovanie finančnej pomoci v oblasti Nástroja na prepájanie Európy – Odvetvie dopravy, na základe výziev na predkladanie návrhov z 11. septembra 2014 v rámci viacročného pracovného programu,

                  —

                  uložil Komisii povinnosť prijať nové rozhodnutie so zreteľom na návrh žalobkyne, ktoré zohľadní rozsudok Všeobecného súdu, a to do troch mesiacov od vydania rozsudku,

                  —

                  zaviazal Komisiu na náhradu trov konania.

         Dôvody a hlavné tvrdenia

      Na podporu svojej žaloby žalobkyňa uvádza dva žalobné dôvody.

                  1.

                  Prvý žalobný dôvod založený na zjavne nesprávnom posúdení

                              —

                              Posúdenie návrhu žalobkyne je nesprávne, pokiaľ ide o kritériá pridelenia týkajúce sa relevantnosti, dopadu a kvality. Na základe zodpovedajúceho posúdenia týchto kritérií mal byť návrh vybraný na spolufinancovanie Úniou.

                  2.

                  Druhý žalobný dôvod založený na porušení zásady rovnosti zaobchádzania

                              —

                              Komisia v napadnutom rozhodnutí porušila zásadu rovnosti zaobchádzania tým, že nevybrala návrh žalobkyne, hoci vybrala iné podobné návrhy súvisiace s technológiami na znižovanie emisií.


title: Vec T-239/12: Žaloba podaná 30. mája 2012 — Jyoti Ceramic Industries/ÚHVT — DeguDent (ZIECON)

text:
               14.7.2012

               SK

               Úradný vestník Európskej únie

               C 209/13

         Žaloba podaná 30. mája 2012 — Jyoti Ceramic Industries/ÚHVT — DeguDent (ZIECON)
   (Vec T-239/12)
   2012/C 209/22
   Jazyk, v ktorom bola podaná žaloba: nemčina

      Účastníci konania

      Žalobkyňa: Jyoti Ceramic Industries PVT. Ltd (Nashik, India) (v zastúpení: R. Egerer, D. Jochim a A. Kolb, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: DeguDent GmbH (Hanau-Wolfgang, Nemecko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 21. marca 2012 vo veci R 2546/2010-1,

               —

               zaviazal žalovaného na náhradu trov konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka „ZIECON“ pre tovary tried 5, 10 a 40 — prihláška č. 8 272 271.

      Majiteľ ochrannej známky alebo označenia namietaných v námietkovom konaní: DeguDent GmbH.

      Namietaná ochranná známka alebo označenie: slovná ochranná známka „CERCON“ pre tovary tried 5, 9 a 10.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: vyhovenie odvolaniu a zamietnutie zápisu.

      Dôvody žaloby:

               —

               porušenie článku 8 ods. 1 písm. b) nariadenia č. 207/2009,

               —

               porušenie článku 76 nariadenia č. 207/2009 v spojení s pravidlom 50 ods. 1 a pravidlom 19 ods. 1 a 3 vykonávacieho nariadenia.


title: Vec C-442/12: Rozsudok Súdneho dvora (ôsma komora) zo 7. novembra 2013 (návrh na začatie prejudiciálneho konania, ktorý podal Hoge Raad der Nederlanden — Holandsko) — Jan Sneller/DAS Nederlandse Rechtsbijstand Verzekeringsmaatschappij NV (Poistenie právnej ochrany — Smernica 87/344/EHS — Článok 4 ods. 1 — Slobodný výber advokáta poisteným — Ustanovenie vo všeobecných podmienkach vzťahujúcich sa na zmluvu o zabezpečení právnej pomoci v súdnych a správnych konaniach jedným zo zamestnancov poistiteľa — Náklady súvisiace s právnou pomocou poskytnutou externým právnym poradcom, ktoré sa uhradia len vtedy, ak je podľa poistiteľa nevyhnutné, aby sa prípadom zaoberal externý právny poradca)

text:
               11.1.2014

               SK

               Úradný vestník Európskej únie

               C 9/13

         Rozsudok Súdneho dvora (ôsma komora) zo 7. novembra 2013 (návrh na začatie prejudiciálneho konania, ktorý podal Hoge Raad der Nederlanden — Holandsko) — Jan Sneller/DAS Nederlandse Rechtsbijstand Verzekeringsmaatschappij NV
   (Vec C-442/12) (1)

   (Poistenie právnej ochrany - Smernica 87/344/EHS - Článok 4 ods. 1 - Slobodný výber advokáta poisteným - Ustanovenie vo všeobecných podmienkach vzťahujúcich sa na zmluvu o zabezpečení právnej pomoci v súdnych a správnych konaniach jedným zo zamestnancov poistiteľa - Náklady súvisiace s právnou pomocou poskytnutou externým právnym poradcom, ktoré sa uhradia len vtedy, ak je podľa poistiteľa nevyhnutné, aby sa prípadom zaoberal externý právny poradca)
   2014/C 9/18
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Žalobca: Jan Sneller

      Žalovaný: DAS Nederlandse Rechtsbijstand Verzekeringsmaatschappij NV

      Predmet veci

   Návrh na začatie prejudiciálneho konania — Hoge Raad der Nederlanden — Holandsko — Výklad článku 4 ods. 1 smernice Rady 87/344/EHS z 22. júna 1987 o koordinácii zákonov, iných právnych predpisov a správnych opatrení týkajúcich sa poistenia právnej ochrany (Ú. v. EÚ L 185, s. 77; Mim. vyd. 06/001, s. 187) — Možnosť poistenej osoby slobodne si zvoliť právneho zástupcu

      Výrok rozsudku

               1.

               Článok 4 ods. 1 písm. a) smernice Rady 87/344/EHS z 22. júna 1987 o koordinácii zákonov, iných právnych predpisov a správnych opatrení týkajúcich sa poistenia právnej ochrany, sa má vykladať v tom zmysle, že bráni tomu, aby poistiteľ právnej ochrany, ktorý vo svojich poistných podmienkach stanovuje, že právna pomoc je v zásade zabezpečovaná jeho pracovníkmi, tiež stanovil, že náklady na právnu pomoc poskytnutú advokátom alebo zástupcom, ktorého si poistený slobodne vybral, môžu byť uhradené len vtedy, ak sa poistiteľ domnieva, že sa prípadom musí zaoberať externý poradca.

               2.

               Skutočnosť, či právne zastúpenie v dotknutom súdnom alebo správnom konaní podľa vnútroštátneho práva je alebo nie je povinné, nemá vplyv na odpoveď poskytnutú na prvú otázku.

      (1)  Ú. v. EÚ C 9, 12.1.2013.


title: Vec F-48/08: Uznesenie Súdu pre verejnú službu (tretia komora) z  30. októbra 2008 – Ortega Serrano/Komisia (Verejná služba — Zjavná neprípustnosť — Nemožnosť žalobcu byť zastúpený advokátom, ktorý nie je treťou osobou — Právna pomoc — Návrh na vstup vedľajšieho účastníka do konania)

text:
               21.2.2009

               SK

               Úradný vestník Európskej únie

               C 44/73

         Uznesenie Súdu pre verejnú službu (tretia komora) z 30. októbra 2008 – Ortega Serrano/Komisia
   (Vec F-48/08) (1)

   (Verejná služba - Zjavná neprípustnosť - Nemožnosť žalobcu byť zastúpený advokátom, ktorý nie je treťou osobou - Právna pomoc - Návrh na vstup vedľajšieho účastníka do konania)
   (2009/C 44/129)
   Jazyk konania: španielčina
   Účastníci konania

      Žalobca: Antonio Ortega Serrano (Cádiz, Španielsko) (v zastúpení: A. Ortega Serrano, advokát)

      Žalovaná: Komisia Európskych spoločenstiev (v zastúpení: K. Herrmann a L. Lozano Palacios, splnomocnení zástupcovia)
   Predmet veci
   Zrušenie rozhodnutia výberovej komisie výberového konania EPSO/AD/26/05 o nezaradení žalobcu do zoznamu úspešných uchádzačova a stanovenie nového termínu ústnej skúšky
   Výrok uznesenia

               1.

               Žaloba sa zamieta ako zjavne neprípustná.

               2.

               Subsidiárny návrh pána Ortega Serrano týkajúci sa možnosti odstrániť vady žaloby sa zamieta.

               3.

               Pán Ortega Serrano je povinný nahradiť trovy konania.

               4.

               Nie je potrebné rozhodnúť o návrhu na vstup vedľajšieho účastníka do konania.

               5.

               Európsky dozorný úradník pre ochranu údajov znáša svoje vlastné trovy konania spojené s návrhom na vstup vedľajšieho účastníka do konania.

               6.

               Žiadosť o právnu pomoc vo veci F-48/08 AJ, Ortega Serrano/Komisia, sa zamieta.

      (1)  Ú. v. EÚ C 171, 5.7.2008, s. 52.


title: Rozsudok Súdu prvého stupňa z 23. novembra 2004 vo veci T-166/98, Cantina sociale di Dolianova Soc. coop. rl. a iní proti Komisii Európskych spoločenstiev (Spoločná organizácia vinohradníckeho trhu — Nariadenie (EHS) č. 2499/82 — Pomoc Spoločenstva — Žaloba o neplatnosť — Žaloba pre nečinnosť — Žaloba o náhradu škody)

text:
               5.2.2005

               SK

               Úradný vestník Európskej únie

               C 31/18

      ROZSUDOK SÚDU PRVÉHO STUPŇA

   z 23. novembra 2004
   vo veci T-166/98, Cantina sociale di Dolianova Soc. coop. rl. a iní proti Komisii Európskych spoločenstiev (1)

   (Spoločná organizácia vinohradníckeho trhu - Nariadenie (EHS) č. 2499/82 - Pomoc Spoločenstva - Žaloba o neplatnosť - Žaloba pre nečinnosť - Žaloba o náhradu škody)
   (2005/C 31/35)
   Jazyk konania: taliančina
   Vo veci T-166/98, Cantina sociale di Dolianova Soc. coop. rl., so sídlom v Dolianova (Taliansko), Cantina Trexenta Soc. coop. rl, so sídlom v Senorbì (Taliansko), Cantina sociale Marmilla – Unione viticoltori associati Soc. coop. rl, so sídlom v Sanluri (Taliansko), Cantina sociale S. Maria La Palma Soc. coop. rl, so sídlom v Santa Maria La Palma (Taliansko), Cantina sociale del Vermentino Soc. coop. rl Monti-Sassari, so sídlom v Monti (Taliansko), v zastúpení: C. Dore a G. Dore, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: pôvodne F. Ruggeri Laderchi a A. Alves Vieira, potom Alves Vieira a L. Visaggio), predmetom ktorej je návrh smerujúci vzájomne a alternatívne za použitia článkov 173 a 175 Zmluvy ES (zmenených, teraz články 230 a 232 ES) k zrušeniu listu Komisie z 31. júla 1998, ktorým bola žalobcom odmietnutá priama úhrada pomoci na preventívnu destiláciu vo vinohradníckej zberovej kampani 1982/1983 a vysloveniu nedovolenej nečinnosti Komisie, alebo subsidiárne za aplikácie článku 178 Zmluvy ES (teraz článok 235 ES) k náhrade škody údajne utrpenej žalobcami z dôvodu správania Komisie, Súd prvého stupňa (druhá komora), v zložení: predseda J. Pirrung, sudcovia A. W. H. Meij a N. J. Forwood, tajomník: J. Palacio González, vyhlásil dňa 23. novembra 2004 rozsudok, ktorého výrok znie:

               1)

               Komisia je povinná nahradiť škodu utrpenú žalobcami v dôsledku konkurzu na majetok Distilleria Agricola Industriale de Terralba, pre absenciu mechanizmu spôsobilého zabezpečiť v režime zriadenom článkom 9 nariadenia (EHS) č. 2499/82, ustanovujúceho podrobnosti o preventívnej destilácii vo vinohradníckej zberovej kampani 1982/1983, vyplatenie pomoci Spoločenstva uvádzanej týmto nariadením predmetným výrobcom.

               2)

               Účastníci predložia Súdu prvého stupňa v lehote štyroch mesiacov odo dňa vyhlásenia tohto rozsudku vyčíslenú sumu náhrady škody stanovenú spoločnou dohodou.

               3)

               Za absencie dohody účastníci predložia Súdu prvého stupňa v rovnakej lehote svoje vypočítané návrhy.

      (1)  Ú. v. ES C 378 zo dňa 5.12.1998


title: Vec C-156/09: Návrh na začatie prejudiciálneho konania, ktorý podal Bundesfinanzhof (Nemecko) 6. mája 2009 — Finanzamt Leverkusen/Verigen Transplantation Service International AG

text:
               1.8.2009

               SK

               Úradný vestník Európskej únie

               C 180/25

         Návrh na začatie prejudiciálneho konania, ktorý podal Bundesfinanzhof (Nemecko) 6. mája 2009 — Finanzamt Leverkusen/Verigen Transplantation Service International AG
   (Vec C-156/09)
   2009/C 180/43
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesfinanzhof

      Účastníci konania pred vnútroštátnym súdom

      Žalobca: Finanzamt Leverkusen

      Žalovaná: Verigen Transplantation Service International AG

      Prejudiciálne otázky

               1.

               Má sa článok 28 časť F prvý pododsek šiestej smernice Rady 77/388/EHS zo 17. mája 1977 (1) o zosúladení právnych predpisov členských štátov o dani z obratu vykladať tým spôsobom, že

                           a)

                           chrupkovitý materiál odobratý osobe („biopsát“), ktorý si podnikateľ ponecháva na rozmnožovanie buniek a následne ho vráti ako implantát pre dotknutého pacienta, je „hnuteľným hmotným majetkom“ v zmysle tohto ustanovenia;

                           b)

                           vybratie chrupkovitých buniek z kĺbov z chrupkovitého materiálu a nasledujúce rozmnožovanie buniek sú „prácami“ na hnuteľnom hmotnom majetku v zmysle tohto ustanovenia;

                           c)

                           služba sa poskytla príjemcovi „pod jeho identifikačným číslom“, už v momente, keď ho dodávateľ služby uviedol na faktúre bez toho, aby bola uzatvorená písomná dohoda týkajúca sa jeho použitia?

               2.

               V prípade zápornej odpovede na jednu z predchádzajúcich otázok: Má sa článok 13 časť A ods. 1 písm. c) šiestej smernice Rady 77/388/EHS zo 17. mája 1977 o zosúladení právnych predpisov členských štátov o dani z obratu vykladať tým spôsobom, že oddelenie chrupkovitých buniek z kĺbov, ktoré boli odobraté osobe z chrupkovitého materiálu a nasledujúce rozmnožovanie buniek je v tom prípade „vykonávaním liečby v oblasti humánnej medicíny“, ak sa rozmnožovaním získané bunky opäť implantujú darcovi?

      (1)  Ú v. ES L 145, s. 1.


title: Spojené veci T-440/07, T-465/07 a T-1/08: Uznesenie Všeobecného súdu zo 7. júla 2010 — Huta Buczek a i./Komisia

text:
               11.9.2010

               SK

               Úradný vestník Európskej únie

               C 246/39

         Uznesenie Všeobecného súdu zo 7. júla 2010 — Huta Buczek a i./Komisia
   (Spojené veci T-440/07, T-465/07 a T-1/08) (1)

   ()
   2010/C 246/66
   Jazyk konania: poľština
   Predsedníčka druhej komory nariadila výmaz veci.

      (1)  Ú. v. EÚ C 64, 8.3.2008.


title: Vec T-329/12: Žaloba podaná 23. júla 2012 — Al-Tabbaa/Rada

text:
               8.9.2012

               SK

               Úradný vestník Európskej únie

               C 273/22

         Žaloba podaná 23. júla 2012 — Al-Tabbaa/Rada
   (Vec T-329/12)
   2012/C 273/37
   Jazyk konania: angličtina

      Účastníci konania

      Žalobca: Mazen Al-Tabbaa (Bejrút, Libanon) (v zastúpení: M. Lester, barrister, a G. Martin, solicitor)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil vykonávacie rozhodnutie Rady 2012/256/SZBP zo 14. mája 2012, ktorým sa vykonáva rozhodnutie Rady 2011/782/SZBP o reštriktívnych opatreniach voči Sýrii (Ú. v. EÚ L 126, s. 9), v rozsahu, v akom sa týka žalobcu,

               —

               zrušil vykonávacie nariadenie Rady (EÚ) č. 410/2012 zo 14. mája 2012, ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 126, s. 3), rozsahu, v akom sa týka žalobcu,

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza štyri žalobné dôvody založené na tom, že Rada tým, že zahrnula meno žalobcu do zoznamov pripojených k napadnutým opatreniam:

               —

               sa dopustila nesprávneho posúdenia skutkového stavu a zjavne nesprávneho posúdenia, keď sa rozhodla uplatniť na žalobcu predmetné reštriktívne opatrenia a zastávala názor, že kritériá pre zápis do zoznamu boli splnené,

               —

               neposkytla žalobcovi dostatočné a primerané dôvody na jeho zahrnutie do zoznamov,

               —

               porušila základné práva žalobcu na obranu a právo na účinnú súdnu ochranu, a

               —

               nedôvodne a neprimerane porušila základné práva žalobcu, konkrétneho jeho právo vlastniť majetok, jeho právo na podnikateľskú činnosť a jeho právo na povesť a súkromný a rodinný život..


title: Vec T-389/12 R: Uznesenie Všeobecného súdu z  11. októbra 2012 — EDF/Komisia ( „Predbežné opatrenie — Hospodárska súťaž — Koncentrácie — Trh s elektrickou energiou — Rozhodnutie povoľujúce koncentráciu s výhradou dodržania určitých záväzkov — Odmietnutie predĺžiť lehotu stanovenú na splnenie záväzkov — Návrh na nariadenie predbežných opatrení — Neexistencia naliehavosti“ )

text:
               24.11.2012

               SK

               Úradný vestník Európskej únie

               C 366/35

         Uznesenie Všeobecného súdu z 11. októbra 2012 — EDF/Komisia
   (Vec T-389/12 R)
   (Predbežné opatrenie - Hospodárska súťaž - Koncentrácie - Trh s elektrickou energiou - Rozhodnutie povoľujúce koncentráciu s výhradou dodržania určitých záväzkov - Odmietnutie predĺžiť lehotu stanovenú na splnenie záväzkov - Návrh na nariadenie predbežných opatrení - Neexistencia naliehavosti)
   2012/C 366/71
   Jazyk konania: angličtina

      Účastníci konania

      Žalobkyňa: Électricité de France (EDF) (Paríž, Francúzsko) (v zastúpení: A. Creus Carreras a A. Valiente Martin, advokáti)

      Žalovaná: Európska komisia (v zastúpení: C. Giolito a S. Noë, splnomocnení zástupcovia)

      Predmet veci

   Návrh na nariadenie predbežných opatrení týkajúcich sa rozhodnutia Komisie C(2012) 4617 final z 28. júna 2012, ktorým bolo žalobkyni odmietnuté predĺženie lehoty stanovenej na splnenie niektorých jej záväzkov uvedených v rozhodnutí K(2009) 9059 z 12. novembra 2009, ktoré povoľuje koncentráciu smerujúcu k získaniu výhradnej kontroly aktív spoločnosti Segebel spoločnosťou Électricité de France S.A. (vec COMP/M.5549 — EDF/Segebel)

      Výrok

               1.

               Návrh na nariadenie predbežných opatrení sa zamieta.

               2.

               O trovách konania sa rozhodne v konaní o veci samej.